Deprecated: preg_replace(): The /e modifier is deprecated, use preg_replace_callback instead in /home/davam/public_html/engine/modules/show.full.php on line 292 davam.az - BÜTÖV AZƏRBAYCAN ADINA! > Çap səhifəsi > Malayziyada koronavirusa görə hərəkətə nəzarət müddəti uzadılıb\ndavam.az - BÜTÖV AZƏRBAYCAN ADINA! > Gündəm, Sosial > Malayziyada koronavirusa görə hərəkətə nəzarət müddəti uzadılıb\nMalayziyada koronavirusa görə hərəkətə nəzarət müddəti uzadılıb\nMalayziya hökuməti yeni koronavirusun yayılması ilə əlaqədar hərəkətə nəzarət müddətinin daha 14 gün uzadılması barədə qərar qəbul edib.\n“The Star” qəzeti xəbər verir ki, Baş nazir Muhiddin Yassinin bu gün səslənən bəyanatına əsasən, martın 18-dən 31-dək nəzərdə tutulan hərəkətə nəzarət müddəti aprelin 14-dək uzadılıb. Buna səbəb kimi, ölkədə yeni koronavirusa yoluxanların sayının artması göstərilir.\nXatırladaq ki, tətbiq olunan hərəkətə nəzarət rejiminə görə vətəndaşların mağaza və apteklər istisna olmaqla evdən çıxışına, yaşadıqları rayonun və ştatın ərazisini tərk etməsinə və 50 nəfərdən artıq insanın bir yerə toplanmasına icazə verilmir.\nBaş nazir müraciətində deyib: “Bu tendensiyanın hələ bir müddət davam edəcəyini nəzərə alan hökumət belə bir qərar qəbul etməli olub. Mən bu barədə əvvəlcədən xəbərdar edirəm ki, hamı hazırlaşa bilsin”.\nƏlavə olaraq qeyd edək ki, Malayziya Səhiyyə Nazirliyinin martın 25-də yaydığı son məlumata əsasən, ölkədə 172 yeni yoluxma halı qeydə alınıb. Beləliklə, Malayziya üzrə yeni koronavirusa yoluxanların sayı 1796 nəfər təşkil edib.


İntrovert xüsusiyyətlərinizdən istifadə etməyin 4 asan yolu | Banco.az\nİntrovert xüsusiyyətlərinizdən istifadə etməyin 4 asan yolu\nMelodi Uayldinq insanlara karyeralarını inamla irəlilətməyə, habelə iş və şəxsi həyat arasında davamlı bir tarazlıq yaratmağa kömək edən icraçı kouçdur. Sadə dildə desək, introvert olmaq sosial stimullaşdırmaya daha həssas olmaq deməkdir. İntrovertlər özünü bütünlüklə işə verə bilir. Bu tip insanlar içəqapanıqlıqlarından istifadə edərək peşəkar mühitdə uğur qazana bilər.\nAşağıdakı variantlardan hansı xəyalınızdakı iş kimi səslənir?\n· Bütün gün beyin fırtınası və açıq bir ofisdə həmkarlarla müzakirələr etmək?\n· Günü görüşlərsiz, iclassız keçirmək və vaxtın böyük hissəsini fikrinizi yaradıcı bir layihəyə cəmləməyə həsr etmək?\nSeçiminiz ikinci variantdırsa, böyük ehtimalla introvertsiniz. Bir çox introvert dərin düşüncə və özünü bütünlüklə işə həsr etməyi yüksək qiymətləndirirlər. Ən başlıcası, onlar işlərini ən yaxşı şəkildə edə bilmək üçün istirahət və enerjilərini bərpa etmə dövrlərinə ehtiyac duyurlar.\nTəəccüblü deyil ki, introvertlər öz xüsusiyyətlərini karyera üçün maneə hesab edirlər, xüsusən də ekstravertlərin böyük rəğbət gördüyü müasir mədəniyyət çərçivəsində. Tarixin ən uğurlu introvertləri arasında Uorren Baffett, Mark Zükerberq, Bill Qeyts, Marissa Mayer və Maykl Cordanın da olduğunu nəzərə alsaq, bədbinliyə qapılmağınıza lüzum yoxdur.\nGüclü tərəflərinizdən yararlanın.\nEmosional intellektiniz, empatiya duyğunuz, ünsiyyət bacarığınız sizi komandanın loyal və qiymətli oyunçusuna çevirir. Qrup işi sizin ürəyinizcə olmasa belə. Bundan əlavə, maraq dairənizin genişliyi sizi lider olaraq mükəmməl bir mövqeyə gətirir, ona görə də bu yaradıcılığı reallaşdırmaq üçün imkanlar axtarın. İnsanları fərqli fikirləşməyə vadar edən düşündürücü suallar verən biri olun. Tezliklə novator sayılacaqsınız.\nİntrovertlər hətta əla satıcı ola bilərlər. Belə ki, onlar müştərilərin ehtiyaclarını dinləmək və anlamaq, empatiya qurmaq cəhətdən seçilirlər. Ancaq çoxlu səfərlər, həddindən artıq səs-küy və ya fikri yayındıran mühit ehtiva edən peşələrdən uzaq durmalısınız. Bu cür iş xarakteriniz üçün ən yaxşı seçim olmaya bilər.\nEnerjinizi idarə etməyə fokuslanın, zamanı deyil.\nİş sonsuz, enerjiniz isə məhduddur. İntrovertin yüksək effektivliyinin sirri daxili enerji axınlarını ən optimal şəkildə tənzimləməkdir.\nBir həftə ərzində gündəlik fəaliyyətinizə nəzarət edin. Gün ərzində gördüyünüz işlərin hansının sizi nə qədər enerji ilə təmin etdiyini qiymətləndirin. Gün ərzində qanunauyğunluğu müəyyən edin ki, məhz nə vaxt özünüzü maksimum konsentrasiya olmuş hiss edirsiniz. Sizin daxili enerjinizi tükəndirən tapşırıqları məhdudlaşdırın və ya ümumiyyətlə, aradan qaldırın. Gümrah qalmağınıza kömək edən işlərlə məşğul olun.\nSəhərlər fikrinizi daha yaxşı cəmlədiyinizi düşünürsünüzsə, elektron poçtunuzu açmazdan əvvəl konsentrasiya tələb edən yazı və ya yaradıcılıq tələb edən bir işlə günə başlayın.\nMelodi Uayldinq introvert müştərilərinə istirahət etmək və zəruri hallarda enerji ehtiyatını bərpa etmək üçün görüşlər arasında 15 dəqiqəlik bir interval buraxmağı tövsiyə edir. Şəxsi qulluğu gündəlik işinizin bir hissəsinə çevirməyi unutmayın. İntrovertlər üçün bu, uğurlarının vacib tərkib hissəsidir. Uzunmüddətli perspektivdə karyeranızda nə istədiyinizi dərk etmək üçün özünüzə kifayət qədər vaxt ayırın.\nUğura çatmaq üçün düzgün şərtlər yaradın.\nİntrovertlər özlərini əhatə edən mühitə qarşı daha həssasdırlar. Çalışdığınız yerin rahatlıq və harmoniyanızı təmin etməsinə fikir verin. Təbii işıqlandırma və səs-küyü aradan qaldıran qulaqlıqların istifadəsi kimi kiçik dəyişikliklər əhval-ruhiyyənizi əhəmiyyətli dərəcədə dəyişə bilər.\nŞəxsi rəyinizi, fikirlərinizi bildirin.\nİntrovertlərin öz başlarının içində yaşamaq kimi pis vərdişləri var. Bu zəngin daxili aləm çox gözəl bir şeydir, amma təəssüf ki, insanlar fikirlərinizi oxuya bilmir. Ona görə də düşüncələrinizi başqaları ilə bölüşməyiniz çox vacibdir. Geri əlaqə hazırlamaq və ya hesabat yazmaq üçün əlavə vaxta ehtiyacınız varsa, bunu yüksək səslə söyləyin, istək və tələblərinizi bildirin.\nİntrovertlər sürprizlə qarşılaşdıqda və ya çaşqın vəziyyətə düşdükdə situasiyaya uyğunlaşa bilmirlər. Çətin vəziyyətə qayıtmazdan əvvəl konsentrasiyanı bərpa etmək üçün dərindən nəfəs alıb vermək kimi təcrübələrdən istifadə edin.\nMümkünsə, sizə qorxuducu gələn görüşlərə əvvəlcədən hazırlaşmağa çalışın. Fikirlərinizi toplamaq və suallarınızı əvvəlcədən hazırlamaq imkanı əldə etmək üçün bir gün əvvəlcədən xəbərdar edilməyi xahiş edin.\nÜslubunuza uyğun bir şəkildə ünsiyyətcil olun. İntrovertlərin asosial və ya utancaq olması iddiası mifdir. Onlar sadəcə münasibətləri fərqli qurmağa üstünlük verirlər. Başqa insanlarla təkbətək ünsiyyət qurun. Bir həmkarınızı nahar yeməyinə dəvət edin və ya konfransda bir yeni şəxslə ünsiyyətə diqqət yetirin. Şəbəkəyə gəldikdə isə əlaqələrin kəmiyyətinə deyil, keyfiyyətinə diqqət yetirin.\nTədqiqatlara əsasən, introvertlər bu gün ABŞ əhalisinin yarıdan çoxunu təşkil edir. Coan Roulinqdən David Lettermana qədər dünyanın ən uğurlu insanlarından bir çoxu tək olmağı sevir.\nHəssaslığınızdan super gücünüz kimi istifadə edərək işgüzar sferada uğur qazanmağınız öz əlinizdədir.


Manat yenidən möhkəmlənməsi mümkündürmü? : Center for Economic and Social Development (CESD)\nPosted by Administrator on Wednesday, September 20, 2017 · Leave a Comment\nMərkəzi Bankın son açıqlamasından sonra bizə manatın məzənnəsinin yaxın zamanlarda möhkəmlənməsinin mümkünlüyü ilə bağlı suallar gəlməkdədir. Əvvəlla, Mərkəzi Bankın uçot stavkasını dəyişməz saxlaması onun mövcud status-kvotanı saxlamaq istəyi kimi də dəyərləndirilə bilər. Son aylar bankların milli valyuta üzrə depozit faiz dərəcələrini azaltması manatla əmanətlərin həcmininə təsir göstərə bilər. Belə ki, ilin əvvəlində manatla əmanətlərə 15-18 faiz divident təklif edən banklar artıq milli valyutanı 10-12 və hətta bəziləri bir rəqəmli faizlə cəlb edirlər. Mərkəzi Bankın uçot stavkasının dərəcəsinə toxunmamasının səbəblərindən biri də depozitlərin strukturunda manatla yığımların artırımını davam etdirmək məqsədidir.\nManatın məzənnəsinin necə dəyişəcəyinə gəldikdə isə, son aylar təşkil edilən hərracların nəticələri göstərir ki, Mərkəzi Bank milli valyutanın daha da möhkəmlənməsində deyil, mövcud məzənnəsinin qorunub saxlanmasında maraqlıdır. Bəzi hərraclarda satışa çıxarılan dolların yarıdan çoxunun satılmamamasına baxmayaraq Mərkəzi Bank rəsmi məzənnəni, demək olar, dəyişməməsi də məhz bu istəkdən xəbər verir. Baş Bankın son açıqlamasında da manatın məzənnəsinin həmçinin ixrac imkanları və iqtisadiyyatın diversifikasiyası aspektindən qiymətləndirilməsi də ondan xəbər verir ki, Mərkəzi Bank bahalı manatda maraqlı deyil. Çünki möhkəm milli valyuta bahalı ixrac deməkdir. Bahalı ixrac məhsullarının isə rəqabət imkanları məhdud olur. Əslində, biz hələ 2015-ci ildə ərzaq idxalının birbaşa və ya dolayı subsidiyalaşması və eləcə də xarici valyutalardakı kreditlərə güzəştin tətbiq edilməsi yolu ilə manatın bazar məzənnəsinin müəyyənləşdirilməsini təklif edirdik. Bu ixrac imkanlarının artırılması baxımdan daha məqbul olardı.\nBütövlükdə, Mərkəzi Bankın son açıqlaması ondan xəbər verir ki, manatın möhkəmlənməsi deyil, indiki məzənnənin qorunub saxlanması priortitetdir. Buna görə də, hətta dollar tələb azalsa da belə Mərkəzi Bankın manatın daha da bahalaşdıracağı gözlənilən deyil.\nKursa gəldikdə isə, prosesə təsir göstərmək imkanlarına malik əsas qurum yenə də Mərkəzi Bankdır. Dekabr ayında dollara tələbin artacağı gözlənilir. Həmin ay idxalın artması, dövlət və özəl müəssisələrin xarici borc öhdəliklərini yerinə yetirməsi və xarici səfərlərin sayının artması dollara tələbi artırır. Bunun manatın məzənnəsinə necə təsir göstərəcəyi birbaşa Mərkəzi Bankdan asılı olacaq. Mərkəzi Bank indidən dekabr ayında artan tələbə hazır olmalıdır. Daha çox valyutanın bazara çıxarılmasını təmin etməlidir. Öncədən proqnozlaşdırdığımız kimi, avqust ayında dollara tələb artdı. Bu özünü valyuta hərraclarının nəticələrində də göstərdi. Buna baxmayaraq manatın məzənnəsi dəyişmədi. Çünki Mərkəzi Bank bazara tələb olunan dolların çıxarılmasını təmin etməklə stabilliyi və intervalı qoruyub saxladı.


“Sosial-psixoloji xidmət” mərkəzi-Bakı Slavyan Universiteti\n“Sosial-psixoloji xidmət” mərkəzi\n“Sosial-psixoloji xidmət” mərkəzi BSU Elmi şuranın və Rektorluğun 28 aprel 2015 – ci il tarixli birgə iclasının qərarı ilə (protokol № 4) Pedaqogika və psixologiya kafedrasının bazasında yaradılmışdır.\nİnsanlarda psixoloji biliklərin azlığı, psixoloji mədəniyyətin olmaması bir çox hallarda müxtəlif şəxsiyyətdaxili və şəxsiyyətlərarası münaqişələrə səbəb olur. Psixoloji xidmət müasir təhsil sisteminin ayrılmaz hissəsidir.\nPsixoloji xidmətin əsas məqsədi – tələbələrin peşəkar və şəxsi inkişaf və yüksəlişinə kömək etmək, onların psixoloji müdafiəsini təmin etmək, psixi sağlamlığını qoruyub saxlamaq və gücləndirmək, təlim fəaliyyəti üçün əlverişli sosial- psixoloji və sosial-pedaqoji şərait yaratmaq\nPsixoloji xidmətin əsas vəzifələri:\nTəlim və şəxsiyyətlərarası ünsiyyət sferasında tələbələrin stressə davamlılığını və psixoloji mədəniyyətini yüksəltmək;\nQarşılıqlı anlaşma və qarşılıqlı hörmət atmosferinin, əlverişli mikroiqlimin yaranmasında, tədris kollektivində münaqişələrin aradan qaldırılmasında yardımçı olmaq;\nTələbələrdə yarana biləcək emosional və psixi böhranlarının qarşısının alınmasına kömək etmək;\nDəyişən sosial-psixi həyat şəraitinə vaxtında adaptasiyaya psixoloji yardım etmək;\nPsixoloji xidmət (mərkəz) universitetin Pedaqogika və psixologiya kafedrasının bazasında yaradılıb.\nPsixoloji xidmətin fəaliyyəti universitetin tədris-tərbiyə prosesinə müvafiq şəkildə nəzərdə tutulur.\nTələbələrin fərdi konsultasiyası\nAli məktəbin Psixoloji xidmətini əsas təşkilati və fəaliyyət prinsipləri\nPsixoloji xidmətin fəaliyyətinin ali təhsil sisteminin müasir prinsiplərinə (demokratikləşmə, humanistləşmə, şəxsi fəallıq, etik və етик və psixo-gigiyenik normalar) müvafiq olmasını təmin etmək;\nPsixoloji xidmətin ali məktəbdə fəaliyyətinin elmi, tətbiqi və praktik aspektlərinin vəhdətini təmin etmək;\nbütün ali məktəb subyektlərinə və ali təhsil sisteminə münasibətdə diaqnostik, proqnozlaşdırılmış, idarəedici funksiyaların gerşəkləşdirilməsini təmin etmək;\nregionun iqtisadi və mədəni həyatında, fasiləsiz təhsil sistemində ali məktəbin aparıcı rolunu təmin etmək;;\n"Sosial –psixoloji xidmət" mərkəzinin nəzdində "Praktiki psixologiyanın aktual problemləri" layihəsi başlayır.\nMəqsədi: tələbələrin maarifləndirilməsi, praktiki psixologiya sahəsindəki son nailiyyətlərlə tanışlıq.\nBu layihə çərçivəsində tematik seminarların keçirilməsi təşkil olunacaq:\n«EMDR terapiyasının əsasları»\nQeştalt – terapiya\n“Sosial-psixoloji xidmət” mərkəzi tərəfindən keçirilən tədbirlər:\n22.10.15 – dos. Həsənosa Gülnarə - “Ünsiyyət psixologiyası”\n02.11.15 – Cəfərov Heydər - “Təhsilin məzmununun təkmilləşdirilməsinin valeoloji və didaktogen amillərlə şərtlənməsi”\n19.11.15 – Ramil Nəcəfli – “Nəfəs texnikası”.\n04.12.15 – Babək Bayramov - “NLP - mükəmməllik və uğur texnologiyasıdır!”\ntibb elmləri namizədi Abbasov Pərviz “Piylənmənin müalicəsi”\n04.12.15. - Ağakişiyev Aqil “Hepatit”.\n15.04.16– «BSU-nun tələbələri sağlam həyat tərzinə hə deyirlər!» fleş-mobun təşkili, seminarın keçirilməsi – baş. m. Xəlilova Aybəniz.\n24.06.17 –«Sağlam gələcək mərkəzi» ilə birgə təşkil edilmiş «Müasir ailənin aktual problemləri» mövzusunda seminar\n26.10. 2017 - “Müasir psixologiyanın aktual problemləri” mövzusunda elmi-praktiki seminar\n05.03.18 – Məmməd-zadə Süleyman - EMDR terapevt. Seminarın mövzusu: «EMDR terapiyanın əsasları».


SATIŞ AGENTİ, İş elanları 2019 lalafo\nSATIŞ AGENTİ sistemi onun baş barmağını tanımırdı. SATIŞ AGENTİ olmaması narahat deyil. Əslində, o təmin edə bilər SATIŞ AGENTİ üçün güclü bir hörmət var idi. Dostum Elise xüsusi SATIŞ AGENTİ komandasında. Mənim SATIŞ AGENTİ sistemim üst çentikdir, baxmayaraq ki, istifadə etmək üçün çox az ehtiyacım var idi. Necə ki, bizim cəhdlərimizə dair heç bir hiperlik yoxdur, hətta telefonla aralıq nəticələrini müzakirə etməli və bununla da bizi qaranlıqda tərk etsin. Ətrafında SATIŞ AGENTİ yox idi. Hər hansı bir SATIŞ AGENTİ avadanlıqınız varmı? Onun dediyinə baxmayaraq, onu qaytarmaq maliyyə mənbəyi idi - onun başı və onunla birlikdə gedən hər şeyin damı. Onun yeganə SATIŞ AGENTİı bədəninin, ayağının ardınca və çiyinin üzərində bu ipin döngəsidir, sonra onun həyatı ona bənzərmiş kimi gəzirdi. Brady və onun adamları iki sərt SATIŞ AGENTİ təftişindən sonra dayandılar və girmək üçün icazə verildi. Hər bir neçə il ərzində, hər halda hərəkət etməlidir; Hamısı elm səbəbləri üçün etdi. O, qaranlıq yırtıcılarla bağlı alimin yanlış hissi yaratmaq üçün çox mifləri icad etdiyini gülməli tapdı. Onlardan istifadə edilə bilər və hər hansı birinə zərər vermədən məqsədlərini dolaşmaq və yerinə yetirə bilər. Öz əlləri ilə pulsuz, daha böyük flashlight sarsıdan və aşağıya işarə, daha çox axtarış üçün kifayət qədər bir səviyyədə tapmaq üçün çalışırıq, indi tamamilə xərclənmiş ip ixtiyarı yoxdur. Komanda mərkəzində kimsə əlindən əlil olduğu zaman təyin olunan bir müddət ərzində. Onlar nəqliyyat vasitələrindən birinə yüklənmiş və SATIŞ AGENTİn qüvvəsi ilə çətin sahəyə doğru yola saldılar. Logan, bir SATIŞ AGENTİn gözətçisi deyil, mühasib idi, çimərlikdə gəzən cinayətkarlar olduğu halda yataqdan əvvəl qapılarını mebel ilə barrikadaya çevirdi. O, Daxili SATIŞ AGENTİ Xidmətinin Müsteşarlığına xüsusi köməkçisi təyin edən markerləri soxdu. Səkkizbucaqlı komanda mərkəzinin digər divarları yeraltı SATIŞ AGENTİ komandiri göründüyü kimi səssiz, animasiya ekranları ilə işğal edildi. "Qulaqda olan çuxurdan keçərkən General Greene qışqırdı. O, elm tədbirlərini heyran etdi və buna baxmayaraq, bioloji bədxərcliyin aradan qaldırılması sahəsində heç bir kəsin minaya çatmaması mümkün olmadı. Elisanın SATIŞ AGENTİ qüvvələri ilə buradakı emerops yerlərindən istifadə edə bilərik. O, Elise'nin SATIŞ AGENTİ detalını və sonra vitse-prezident, prezidentin heyətini, tanınmış alimləri və iş adamlarını orada sığınacaqları düşündü. "Bizdə bir SATIŞ AGENTİ pozulması var" dediyi səs, səssiz qaldı. Mənə elm adamları üçün onlara ehtiyacım var. Bütün ağaclarına baxmayaraq, Greenie qaçdı. onu xilas edə bilərdi. Müharibədən sonra Hökumət dünyanın dörd bir tərəfində olan yeddi SATIŞ AGENTİ saytını yaradıb, burada nə olduğunu bilən və Pik bir şeyin kənarında olan elma tədbirləri var. Bunun əvəzinə o, bir iş təqib SATIŞ AGENTİ SATIŞ AGENTİ kamerası alır, bir saat qədər 10 dollar ödəyir, əlbəttə ki, bu işi Chang üçün itirir. Otelin qonaqları çamaşırhane, quru təmizləmə, ATM, elma təhlükəsizliyi və toplantı qurğuları (636 kvadrat metr) vardır. Onun ifadəsi yumşaldıldı və o, "Bir SATIŞ AGENTİ gözətçisi gözətçilər evində oturmur və maşınlar darvandan keçməyini seyr edir, bilirsiniz." Mənim kiçik layihəmiz SATIŞ AGENTİğınızdan təsirlənə bilərsə narahat olma. Şəxsi SATIŞ AGENTİmız daim yüksək alertdə qalır.\nSATIŞ AGENTİ, hacienda'dan bir neçə kilometr uzaqlıqdakı bir İspan dizayn evinə apardı. SATIŞ AGENTİ inciksə, kömək edə bilər. Növbəti dəfə o, SATIŞ AGENTİ görən masada baxdı, heç kim yox idi. Əlimdən qapının başlığına qaldım, amma SATIŞ AGENTİmüzdən bunu izləmək istədi. Toz fırtınasından keçərkən diz üstə düşür və boynunu qum boyunca uzanır, burunlarını bağlayır və atmosfer təmizlənməyincə belə hərəkətsiz qalır; və bu vəziyyətdə onun SATIŞ AGENTİsünə bir sığınacaq verərək, üzünü mantana bağlayaraq, heyvanını arxasına atır. SATIŞ AGENTİ, internat. Ön qapıda bir FedEx SATIŞ AGENTİsünü görməyə bənzəyir, batıraraq ürəklə baxdım. Onun arxasında olan avtomobilin SATIŞ AGENTİsü yaxınlaşdı. Bir müddət sonra Giddon və SATIŞ AGENTİ binadan çıxdı. SATIŞ AGENTİ ona zərf qoydu və maşına hoppardı. Archduke Franz Ferdinand'ın SATIŞ AGENTİsü Leopold Loyka səhv bir dönüş etdi. "Niyə zarafat edirsən?" SATIŞ AGENTİ güldü dedi. Şübhəsiz ki, SATIŞ AGENTİsün ... Deidre SATIŞ AGENTİnü ödəmişdi və içəri girdi, ağlı başında və onun bədəni onu qeyd edən qatilin qəribə enerjisi ilə əyləndi. Hey, qul SATIŞ AGENTİsü boss adam. Harry Turnball Parkside Sentinel'i təslim edən gənc və enerjili bir yük maşını SATIŞ AGENTİsü idi. SATIŞ AGENTİ çəkmə qabağında köhnə paltarlarını çəkdi və səhnəyə çıxdı. Mən dediyiniz kimi, heç kimə danışmıram. Yəqin ki, yalnız bir bum, kürd SATIŞ AGENTİsü zorla gülməklə dedi. SATIŞ AGENTİ, Hastings 'Diet. SATIŞ AGENTİ Internat tərəfindən müzakirə baxın. SATIŞ AGENTİnün ofisindən uzaqdan nəzarət etməsindən əvvəl nə qədər davam edəcək? Amma onlara xoş gəldi. saatda on iki mil sürətlə hərəkət etdiyini sevən bir SATIŞ AGENTİnü narahat edən və ya piyada keçən və Moskva küçələrində tam sürətlə uçan sevən. SATIŞ AGENTİ evdən çıxdıqdan sonra siqaret çəkən avtomobilin yanında oturdu. Nərdivanlardan aşağı ataraq, SATIŞ AGENTİ kresloya çıxmağa hazırlaşdıqdan sonra gələn səhnə ofisinə qaçdı. Mən yenidən təyin edilmiş bir SATIŞ AGENTİ oldum, yolda bir dəfə Betsi gözlərini bağladı, amma o yatdığından şübhə etmirəm. "Toni, caddedeki Camaro'daki SATIŞ AGENTİyü tutmaq üçün səyahətinizi göndərin" dedi Dusty, gözlərinin önündəki qarışıq binaya dönməsini dedi. Joe, uzun sürən bir yük maşını SATIŞ AGENTİsü və bir do-or-die beysbol pərəstişkarı idi. Dean əllərini salladı və əvvəlcə SATIŞ AGENTİ onları görmədiklərini düşündü, amma nəhayət vasitə durdu. SATIŞ AGENTİ, uzun, qaranlıq saçlı və qələm-nazik bığ ilə unshaven, onun hamburger müəyyən. Dean, SATIŞ AGENTİnün, Vinnie Baratto'nun yerindəki adamlarından biri olan Alfred Nota idi. Silery bu yerə innocently kirayə verin - o sahil-to-sahil yük maşını SATIŞ AGENTİsü və ya bir şey və Burgess kimi, müvəqqəti yerə ehtiyacı var. Bütün səfər yalnız bir saat sürdü, amerikalı Amarillo könüllüsü, heç vaxt dostu söhbətlərini dayandırmayan Texasın bir hissəsi idi. Rinkdə olan dörd oyunçu lider, ikinci oyunçu, üçüncü oyunçu və skip (və ya SATIŞ AGENTİ, kapitan və ya rejissor) kimi tanınır və ən azı matçlarda onların mövqeləri dəyişməzdir. SATIŞ AGENTİ, Genesis (1909), s. 35). Vinç əyləcləri, ümumiyyətlə, SATIŞ AGENTİnün birbaşa nəzarəti altındadir və ümumiyyətlə iki yoldan birini təşkil edirlər. Kontrolörleri manipulyasiya edən SATIŞ AGENTİ üçün bir oturacaq təmin edilir. Webb mürəkkəbində SATIŞ AGENTİ yüksək təzyiqli egzoz borusundan partlayış borusuna kommunikasiya açdı və eyni zamanda qazandan doğrudan aşağı təzyiqli valve sinə qədər bir buxarı təmin edən bir valve açdı.\nƏlaqədar şəxs Anar m, Şamo m\nTelefon (055) 288-56-03\n- Dil bilikləri ; Azərbaycan (əla)\n- Kompüter işləmə bacarığı\n- Fərdi və qrup şəklində İngilis dili dərslərinin tədrisi\n- İş qrafiki: 11:00-dan 20:00-dək (Sərbəst) 2018-06-27\n"LC" İstehsal-Kommersiya firması (LC İKF)\n- График работы: 6 дней - с 10:00 до 19:00\n- Выходной день: Воскресение. 21-09-2019\n- Dərzi sahəsində istehsalata rəhbərlik etmək\n- İşçilərə düzgün yön verməklə işə tam nəzarət\n- Rəhbərliyin verdiyi tapşırıqları operativ və dəqiq yerinə yetirmək\n- İş saatı: 09:00-dan 18:00-dək 21-09-2019\n- İş qrafiki: həftənin 6 günü 09:00-dan 18:00-dək 2018-08-13\n13 Avqust, 2018\nUber Biznes Modelinin Detallı Təhlili


Lent.az | Ailə | Azərbaycanlı plastik cərrah: “Ərəb kişilər bizə ən çox buna görə müraciət edir”\n10 Aprel 2018 / 15:04\nAilem.az-ın müsahibi plastik və estetik cərrahiyyə üzrə mütəxəssis, tibb üzrə fəlsəfə doktoru Mirsaleh Abdullayevdir.\n- Mirsaleh həkim, Azərbaycan Tibb Universitetinin Tədris-Cərahiyyə Klinikasında yeni plastik-estetik cərrahiyyə şöbəsi açmısınız. Bu, hansı zərurətdən doğdu, müraciət edənlər çox idi, yoxsa...?\n- Bilirsiniz, Azərbaycanda hələ plastik estetik cərrahiyyənin tam ixtisaslaşmadığına görə, ümumi cərrahlar ixtisasartırma kursları keçib, burada əməliyyat edirdilər. Və yaxud da burada universiteti bitirib, xarici ölkələrdə uzmanlıq, ya da ixtisasa yiyələnib gəlirdilər. Bizdə universitet xəstəxanası olduğuna görə, cərrahiyyə şöbələrimiz kafedralar üzrə bölünüb. Bu şöbələrdə də əməliyyatı öyrənib gələn cərrahlarımız müxtəlif estetik, plastik cərrahiyyə əməliyyatları həyata keçirirdilər. Amma bizim tam ixtisaslaşmış bir şöbəmiz yox idi. Son zamanlar baxdıq ki, məsələn, ümumi cərrahi xəstələrlə estetik əməliyyata gələn xəstələrin bir yerdə olması uyğun gəlmir. Həm psixoloji baxımdan, həm infeksiya, sarğı və sair səbəblərdən. Rəhbərliyin qərarı ilə, bizim də istəyimiz nəzərə alınaraq, belə bir şöbə formalaşdırdıq. Artıq şöbəmizdə tam ixtisaslaşmış plastik, estetik, rekonstruktiv cərrahiyyə əməliyyatları həyata keçirilir. Burada tibb bacıları, köməkçilər, otaqlar, şöbələrin dizaynı sırf plastik-estetik cərrahiyyəyə uyğundur. Hazırda üç dənə ikili, üç dənə təkli, bir dənə VİP palatamız fəaliyyət göstərir. Pasientlər müraciət edir, əməliyyatlarımız çox sıxdır.\n- Əsasən hansı növ plastik-estetik cərrahiyyə üçün daha çox müraciət edirlər?\n- Müraciətlər yaşa, cinsə görə dəyişir. Məsələn, kişi pasientlərimiz ginekomastiya - döşlərin həddindən artıq böyük olması səbəbi ilə klinikamıza gəlirlər. Belə kişilərdə cərrahi yolla döşlər kiçildilir. Bu xəstəlik kişilərdə hormonal pozuqluq nəticəsində süd vəzilərinin böyük olmasıdır. Yeniyetməlikdən sonra sinə böyük qalır və biz bunu ləğv edirik. İdmanla məşğul olsa da, yağlarını əridə bilməyən kişilər liposaksiya üçün müraciət edirlər. Əsasən də qarın bölgəsindəki piylərin əridilməsi üçün daha çox müraciət olunur. Son zamanlar bir neçə kişi pasientimizə üst-alt göz qapağı əməliyyatı da keçirmişik. Bir də kişilərdə şəlpəqulaq əməliyyatını həyata keçirmişik. O cümlədən gənc xanımlarımız burun əməliyyatı üçün daha çox müraciət edirlər. Ana olan qadınlarda aqumentasyon mamoplastika - sallaq süd vəzilərinin dikləşdirilməsi əməliyyatını icra edirik. Bir az orta yaş və üstü xanımlarda 3-cü, 4-cü dərəcəli mastopitozlar olur, yəni süd vəzilərinin həddindən artıq böyük və sallanmış olması. Bunun kiçildilməsini həyata keçiririk, buna reduksiyon mamoplastika deyirik. Orta yaşdan yuxarı, bir az yaşlı qadınlarda üz gərmə əməliyyatı, göz qapaqlarının bleforaplastikasını həyata keçiririk. Bununla yanaşı, gənc xanımlarımızda süd vəzilərinin kiçik olması ilə bağlı kompleks yaranır. Biz onlara implant vasitəsilə sinələrin böyüdülməsi əməliyyatı edirik. Qadınlarda bir neçə doğuşdan sonra qarın düz əzələ yatağının diastazı olur, eyni zamanda “fartuk” əmələ gəlir. Onu da abdominoplastika əməliyyatı, yaxud da liposaksiya ilə ləğv edirik. Klinikada balefrik cərrahiyyə icra olunur, yəni arıqlatma cərrahiyyəsi. Kök adamlar mədə kiçiltmə əməliyyatı etdirir, ondan sonra həmin pasientlər kəskin arıqlayır. Bu zaman bədənin müxtəlif yerlərində dəri sallanmaları olur. Qol altında, qarın nahiyəsində və sair bunları gərməklə artıq dəri hissələrinin götürülməsini həyata keçiririk.\n- Deyirsiniz ki, xaricdən həkim dəvət etmisiniz. Bu, klinikanın prestiji üçündür yoxsa, yerli mütəxəssislər yetərincə peşəkar deyil?\n- Xeyr, bu, prestij üçün deyil. Əcnəbi həkim gəlib Azərbaycanda işləmək istəyib və iş yeri üçün bizə müraciət edib. Bizim bacarıqlı həkimlərimiz olduğu üçün başqa ölkələrdən həkim dəvət etməyə o qədər də lüzum görmürük. Qonaq kimi dəvət edirik, Türkiyədən, İtaliyadan, Rusiyadan gəlirlər, onların təcrübəsindən faydalanırıq, konfranslar, seminarlar olur. Onlar da bizim təcrübəmizlə tanış olur. Hazırda bizim səhiyyəmiz demək olar ki, dünya səhiyyəsindən heç də geri qalmır. Artıq pasientlərimizin də xarici ölkələrə getməsi bir az dayanıb. Üstəlik, xaricdən bizə müraciət edən pasientlərin sayı da artır.\n- Maraqlıdır, hansı ölkələrdən müraciət ediblər?\n- Məsələn, ərəb ölkələrindən müraciətlər var. Bu yaxınlarda Norveçdən bir pasientimiz gəldi, onun göz qapaqlarında əməliyyat etdik, getdi. Ərəblərdən isə ən çox kişiləri piylənmə, qarın sallanması, qol sallanması, abdominoplastika və liposaksiya üçün müraciət edirlər.\n- Bir müddət əvvəl qadınlar arasında kütləvi şəkildə dodaqlara gel vurdurma dəb halını almışdı. Hətta geli vurduran bütün qadınların dodağı bir-birinə bənzəyirdi. Amma indi elə bil ki, tərsinə olub və hər kəs dodaqlara vurulan gelləri çıxartdırmaq istəyir...\n- Demək olar ki, indi də bunu edirlər, amma geli vurdurandan sonra peşman olub qayıdıb çıxartdırırlar. Həmin gelləri dodağa vurandan bir müddət sonra o gellərin lokal toplanması olur, yumru vəz şəklində. Buna görə də çıxartdırırlar.\n- Dediyiniz, göz qapaqları əməliyyatları icra edirsiniz. Ola bilərmi əməliyyatdan sonra gözün yumulmasında, yaxud görmədə hansısa problem olsun?\n- Əlbəttə ki, hər bir əməliyyatın fəsadı və ağırlaşmaları olur. Sizin dediyiniz kimi, göz qırpılmasında çətinliyin olması da bu fəsadlardan biridir. Artıq dəri korreksiyası götürülərsə, yanlış əməliyyat icra olunarsa, bəli, göz yummada problem əmələ gələ bilər. Amma burada bəlli bir ölçülər var və icra olunan standartlara uyğun olaraq bunu həyata keçiririk. Blefaroplastika əməliyyatları zamanı xəstələri oftalmoloq konsultasiyasına göndəririk. Tutaq ki, gözdə zəiflik var. Oftalmoloq əks göstəriş verirsə, biz əməliyyat etmirik. Amma praktik olaraq əməliyyat zamanı xəstələrin görməsinə problem yaradacaq bir şey etmirik.\n- Erkən dəri qırışması, xüsusilə də göz altı dərinin qırışması problemi olanlar çoxdur. Sadalanan problemlərlə qarşılaşmamaq üçün nələrə diqqət etmək lazımdır?\n- Bunun üçün ən əsas günəş şüasından qorunmaq lazımdır. Bildirim ki, göz ətrafı sallanmalar genetik mənşəli olur, ya da ağır stressli işdən, yorğunluqdan, bir də daha çox əsəb, stress keçirən insanlarda rast gəlinir. Ona görə çalışmalıdırlar ki, əsəblərini qorusunlar, ağır fiziki işlərə meyl etməsinlər. Çox yüklənməsinlər, istirahətə də zaman ayırsınlar. Məsələn, saatlarla kompüter qarşısında oturmaq, başıaşağı iş görmək göz ətrafında şişkinliklərə, torbalanmalara səbəb ola bilir. Genetik olduqda isə əməliyyat qaçınılmazdır...\n- Hazırda dünyada xərçəng bir bəlaya çevrilib. Qadınlar arasında isə döş xərçəngi həddindən çox yayılıb. Bəs qadınlarda süd vəzilərində aparılan bu əməliyyatlar hansısa fəsadlara, ya elə xərçəngin yaranmasına təkan verə bilərmi?\n- İmplant süd vəzisinin və böyük döş əzələsinin altına qoyulur. Adətən biz bunu böyük döş əzələsinin altına qoyduğumuz üçün süd vəzisinə bir zərər toxunmur. Bu, süd vəzisinə nə kanserogen təsir göstərmir, nə də gələcəkdə süd vermə ilə bağlı problem yaradır. Sadəcə laktasiya dövründə analarda bir az süd vəzisinin həcmi artır, sonra yenə də yığışır. Bununla yanaşı bu cür əməliyyata gələn bütün pasientlərimizi onkoloq-mamoloqun konsultasiyasına göndəririk. Orada ultrasəs müayinəsindən keçir. Lazım olarsa, mamoqrafiya olunur. Hər hansı fibralgioma, böyük ölçülü kista, yaxud xoşxassəli, bədxassəli şişə rast gəlinərsə, əməliyyatı icra etmirik.\n- Pasientləriniz arasında tanınmış şəxslər var?\n- Hazırda məşhur, vəzifədə olan pasientlərimiz var. Amma biz onları tam anonim formada elə əməliyyat edib yola salırıq ki, heç kimin xəbəri olmur, məxfilik tam qorunur. Onu da deyim ki, artıq plastik-estetik əməliyyat bir dəb halını aldığına görə, bunu heç kim gizlətmir. İnsanlar açıq-aşkar gəlir, problemi, kompleksi varsa, aradan qaldırırıq, gedir.\n- Bəs cinsi azlıq nümayəndələri necə?\n- Bəli, cinsi azlıq nümayəndələri də gəlirlərlər. Onlar adətən süd vəzisinə implant qoyulması, yaxud süd vəzilərinin kiçildilməsi, həmçinin liposaksiya, popo düzəltmək üçün müraciət edirlər.\n9634 dəfə oxunub


Görkəmli dövlət və elm xadimi Əziz Əliyevin doğum gününə həsr olunmuş konfrans keçirildi\n2018-ci ilin yanvarında Azərbaycan səhiyyəsinin inkişafında müstəsna xidmətləri olan görkəmli alim və dövlət xadimi, bacarıqlı səhiyyə təşkilatçısı, əməkdar həkim, tibb elmləri doktoru, professor Əziz Məmmədkərim oğlu Əliyevin anadan olmasının 121-ci ili tamam olur. Ənənəvi olaraq hər il onun adını daşıyan institutda Ə.Əliyevin doğum gününə həsr olunmuş elmi-praktiki konfranslar keçirilir. Bu il ildönümünə həsr edilmiş konfrans Ə.Əliyev adına Azərbaycan Dövlət Həkimləri Təkmilləşdirmə İnstitutunun akt zalında 10 yanvar 2018-ci ildə baş tutdu.\nKonfransı giriş sözü ilə Ə.Əliyev adına Azərbaycan Dövlət Həkimləri Təkmilləşdirmə İnstitutunun rektoru professor N.A.Qasımov açdı. Rektor qeyd etdi ki, xalqımız öz şərəfli tarixini müşahidə edərkən vətəninə, xalqına sadiq olan şəxsləri çox incəliklə və qayğı ilə yada şalır. Onların arasında dövlət xadimi, səhiyyənin və tibb elminin görkəmli təşkilatçısı Əziz Məmmədkərim oğlu Əliyevin xüsusi rolu var. Respublikanın Xalq Komissarlığının müalicə şöbəsinin rəhbəri, Bakı şəhərinin səhiyyə şöbəsinin rəisi, Azərbaycan Tibb İnstitutunun rektoru vəzifələrində işləyərkən Ə.Əliyev nail olduğu təcrübəsini, istedadını, sönməz enerjisini Respublikanın səhiyyəsinə, yüksək ixtisaslı həkimlərin yetişdirilməsinə, elmin inkişafına yönəltmişdir. Əziz Məmmədkərim oğlu Əliyev 1959-cu ildən bizim – Azərbaycan Dövlət Həkimləri Təkmilləşdirmə İnstitutunun rektoru kimi böyük fəaliyyət göstərmiş, ömrünün sonuna qədər bu institutun rektoru olmuşdur. Məhz institut tarixinin bir çox şərəfli səhifələri Əziz Əliyevin adı ilə bağlıdır. O dövrdə institut öz fəaliyyətini genişləndirib tək Azərbaycanın yox bütün Sovet respublikalarının, Monqolustanın, Bolqarıstanın həkimlərinin hazırlanmasında iştirak etmişdir. Yeni-yeni kafedralar yaradılmışdır, elmi-pedaqoji kadrların hazırlığı maksimum dərəcədə yaxşılaşdırılmış, onun redaktor kimi rəhbərliyi altında institut əməkdaşlarının elmi əsərlərinin bir neçə məcmuəsi nəşr olunmuş, həkim-dinləyicilərin qabiliyyəti, bacarığı dərinləşdirilmiş və ixtisas dərəcələri yüksəldilmişdir.\nƏ.Əliyevin elmi fəaliyyəti də geniş olmuşdur. Beləki, o, 1929-cu ildə aspiranturanı bitirərək müvəffəqiyyətlə namizədlik dissertasiyasını müdafiə etmiş və sonradan Azərbaycan Tibb İnstiutunun terapiya kafedrasında əvvəl assistent, sonra isə dosent vəzifəsində çalışarkən Respublikamız üçün vacib problemlər üzərində həvəslə və məharətlə işləmişdir. Həmin dövrdə azərbaycan dilində həkimlərin və tələbələrin kliniki hazırlığı üçün zəruri olan ilk «Klinik analizlər» dərsliyini Ə.M.Əliyev nəşr etdirdi.1937-ci ildə Əziz Əliyev «Eksperimental nefrit» mövzusunda doktroluq dissrtasiyasını müdafiə edir. Bu iş Azərbaycan təbibləri tərəfindən müdafiə olunmuş ilk doktorluq dissertasiyalarından biri idi. Kəskin nefritin patogenezində allergik nəzəriyyənin əsaslandırılması xəstəliyin müalicəsində spesifik və qeyri-spesifik terapiyanın seçilməsinə imkan verirdi. Elmi əsər SSRİ Elmlər Akademiyasının mükafatına layiq görülmüşdür. Əziz Əliyev 87 elmi əsərin müəllifidir, onlardan 70-i təbabətin ayrı-ayrı sahələrinə,17-si isə tarixi və siyasi problemlərə aiddir.\nƏziz Əliyevin siyasi xadim kimi fəaliyyətini də xüsusi qeyd etmək lazımdır. O istər Azərbaycanda, istər Dağıstanda və istərsə də Moskvada yüksək dövlət vəzifələrində çalışarkən özünü uzaqgörən, səriştəli və bacarıqlı dövlət xadimi kimi göstərə bildi. Dağıstanda işləyərkən Dağıstan ictimaiyyəti Əziz Əliyevə üzərində onun əksi həkk olunan xüsusi medalyon bağışlayır. Həmin medalyon hal-hazırda Azərbaycan Tarix Muzeyində saxlanılmaqdadır. 1960-cı ildə Əziz Əliyevə «Azərbaycan SSR əməkdar həkimi» fəxri adı verilir. O, I-II çağırış SSRİ Ali Sovetinin deputatı, həmçinin Azərbaycan SSR Ali Sovetinin I-III çağırış, Dağıstan MSSR Ali Sovetinin II çağırış deputatı olubdur. Əziz Əliyevin iki dəfə Lenin ordeni, Qırmızı Əmək Bayrağı ordeni, I dərəcəli Vətən müharibəsi ordeni və bir çox medallarla təltif edilmişdir.\n1962-ci ilin 27 sentyabr tarixində institutun professor-müəllim heyyətinin vəsatəti əsasında Nazirlər Sovetinin 773 saylı qərarı ilə Azərbaycan Dövlət Həkimləri Təkmilləşdirmə İnstitutuna professor Əziz Məmməkərim oğlu Əliyevin adı verilmişdir. Bu hadisə institutun əməkdaşları tərəfindən Əziz Əliyevin böyük xidmətlərinin qiymətləndirilməsi kimi dərin minnətdarlıq hissi ilə qarşılanmışdər.\nAxırda rektor qeyd etdi ki, Ə.Əliyevin qoyduğu ənənələr bu gün də davam etdirilir, institut durmadan yeniləşdirilir. Bütün sahələrdə irəliləyişlər var. Elmi-pedaqoji, müalicə və elmi kadrların yetişdirilməsi məsələləri institut rəhbərliyinin daimi diqqət mərkəzindədir. Artıq uzun illərdir institutumuzda Ə.Əliyevin doğum gününə həsr olunmuş elmi-praktiki konfransların keçirilməsi bir ənənə halı almışdır. Bu günkü konfransımız bu böyük şəxsiyyətin anadan olmasının 121-ci ildönümünə həsr edilmışdir.\nSonra konfrans öz işini institutun gənc alimlərinin apardıqları elmi-tədqiqat işlərinin nəticələrinə həsr olunmuş çıxışları ilə davam etdirdi. Məruzələrlə stomatologiya və üz-çənə cərrahiyyəsi kafedrasının dissertantı Əliyev Alı,sinir xəstəlikləri kafedrasının rezidenti Əzizova İlahə,nefrologiya kafedrasının rezidenti Tahirova Xəyalə,mamalıq və ginekologiya kafedrasının baş laborantı Osmanlı Züleyxa,yoluxucu xəstəliklər kafedrasının rezidenti Musayeva Aysel, kardiologiya kafedrasının rezidenti Quliyeva İlkanə, mamalıq və ginekologiya kafedrasının dissertantı Axundova Güllər çıxış etdilər.\nMəruzələr çox maraqla dinlənildi və mövzular ətrafında diskussiyalar aparıldı.


Nəyə görə hər ailəyə 1000 manat, adambaşına 250 manat? - 10 arqument: 5 sosial, 5 iqtisadi - QUBAD İBADOĞLU YAZIR - Günün Səsi Nəyə görə hər ailəyə 1000 manat, adambaşına 250 manat? - 10 arqument: 5 sosial, 5 iqtisadi - QUBAD İBADOĞLU YAZIR - Günün Səsi\n0\t27 Aprel 2020 11:26\nTanınmış iqtisadçı alim Qubad İbadoğlu özünün Facebook hesabında yeni yazı ilə çıxış edib. Son dərəcə diqqətçəkən paylaşımı ilə iqtisadçı alim bu dəfə hər ailəyə 1000 manat verilməsi təklifi ilə çıxış edib.\nGununsesi.org professor Qubad İbadoğlunun həmin yazısını sizə təqdim edir:\n“Dəyərli dostlar, Dövlət Neft Fondunun 70,2 milyard manatlıq aktivlərinin 3,5 faizinin (2,5 milyard manatının) əhali arasında bərabər bölüşdürülməsi təklifimə verdiyiniz dəstəyə görə minnətdarlığımı bildirir və bir daha əsaslandırmaq istəyirəm ki, niyə və nədən bu təklifi indi irəli sürürəm. Sosial arqumentlər:\n1) Müstəqilliyin bərpasından ötən 28 ildə Azərbaycan xalqının maddi və mənəvi dəstəyə ehtiyacı heç vaxt bu qədər çox olmayıb. 2) İşsizlər üçün nəzərdə tutulan birdəfəlik 190 manat məbləğində yardım dəstəyi effektli olmadı, çünki aşırı məhdudlaşdırıcı normalar və idarəçilikdə problemlər bu yardımı ehtiyacı olanlara çatdırmağa imkan vermədi. Şəffaflıq və hesabatlığın olmaması açıqlanan rəqəmlərə pambıq pripiskasından da betər şübhələr doğurdu.\n3) Azərbaycanda ev təsərrüfatlarının orta ölçüsü 4 nəfər olduğuna görə bu yardım hər bir ailəyə 1000 manat çatdırılmasını təmin edəcək və hazırkı pandemiya dövründə ehtiyacı olan ailələr üçün əhəmiyyətli yardım effekti verəcək.\n4) Hər kəsə 250 manatın birbaşa çatdırılması korrupsiya potensialını minimumlaşdıracaq.\n5) Hər ailəyə dövlət neft fondundan vəsait ayrılması hər bir vətəndaşa hiss etdirəcək ki, ona da neft və qaz gəlirlərindən pay düşüb və onlar da özünü neft-qaz sərvətlərinin sahibi kimi hiss edəcək.\n1) Böhrandan çıxış konsepsiyalarına görə bir çox ölkələr təbii resurslardan gələn gəlirlərin tənəzzül dövründə daha çox xərcləyirlər ki, iqtisadiyyatda məcmu tələb və təklif arasında tarazlığı qoruya bilsinlər. Məsələn, Qazaxıstanda 2011-ci ildən qüvvədə olan fiskal qaydaya görə, hər il orta hesabla Fonddan büdcəyə 8 milyard dollar köçürülməlidir. Qaydalara görə, hökümət bu məbləği iqtisadi tənəzzül dövründə 15 faizə qədər artıra (8 mlrd.+15 faiz), iqtisadi artım dövründə isə 15 faizə qədər azalda (8 mlrd.-15 faiz) bilər. Göründüyü kimi, iqtisadi konsepsiya görə neft pulları tənəzzün dövründə çox, artım dövründə az xərclənməlidir.\n2) Adambaşına ödəniləcək 250 manatın dərhal istehlaka yönələcəyini nəzərə alsaq, onun xərclənməsi zamanı hesablanan dolayı vergilər (ƏDV və aksiz vergiləri) hesabına büdcəyə əlavə daxilolmalar baş verəcək ki, bu da hazırkı böhranlı dövrdə büdcə gəlirlərinin artımına gətirib çıxaracaq. Hesablamalar göstərir ki, bu halda ayılacaq 2,5 milyard manatın 20 faizə qədəri, 500 milyon manatı büdcəyə və sosial müdafiə fonduna ödəmələr kimi geri qayıdacaq.\n3) Tədavülə 2,5 milyard manat əlavə vəsaitin çıxması və onun ticarət və xidmət sektorunda xərclənməsi ölkədə məcmu tələbi artırmaqla istehsalçıların və idxalatçıların fəaliyyətini stimullaşdırmaqla, böhrandan çıxışı sürətləndirəcək.\n4) Dövlət Neft Fondunun əlavə 1,5 milyard dolları valyuta bazarı vasitəsilə 2,5 milyard manata çevirməsi milli valyutanın mövqeyini möhkəmləndirəcək.\n5) Dünya maliyyə bazarlarında səhmlərin və digər aktivlərin itkisini çoxaldığı indiki şəraitdə Fondun aktivlərinin bir hissəsinin geri çəkilərək bu məqsədlə istifadəsi həmin məbləğdə aktivlərin dəyərsizləşmə riskini aşağı salacaq. Rəylərinizi və şərhlərinizi gözləyir, paylaşmağınızı tövsiyyə edirəm”.


Saatlıda indiyədək toplanılan pambığın 65-70 faizi maşınlarla yığılıb - AZƏRTAC – Azərbaycan Dövlət İnformasiya Agentliyi\nSaatlıda indiyədək toplanılan pambığın 65-70 faizi maşınlarla yığılıb\nSaatlı, 8 oktyabr, Mahir Babayev, AZƏRTAC\nÖtən il respublikanın pambıqçılıq rayonları arasında ən çox – 25,7 min ton “ağ qızıl” toplayan rayon pambıqçıları cari ildə də böyük ruh yüksəkliyi ilə çalışırlar. Məhsul istehsalçıları bu günədək sahələrdən 11 min 110 ton məhsul toplayaraq qəbul məntəqələrinə göndəriblər. Hər gün sahələrdən 700-750 ton pambıq yığılır.\nAZƏRTAC-ın bölgə müxbiri xəbər verir ki, bu il rayonda dörd şirkət istehsalçılarla 2645 müqavilə bağlayıb və 15 min 815 hektar sahədə pambıq yetişdirilib. Fermerlər məhsulu qısa müddətdə toplamaq üçün bütün qüvvələrini səfərbər ediblər. Ötən ildən fərqli olaraq, bu il rayonda məhsulun maşınlarla toplanmasına üstünlük verilib. Hazırda pambıq plantasiyalarında xarici ölkələrdən alınmış 39 ədəd ən müasir pambıqyığan kombayn işləyir. İki maşın isə ehtiyatda saxlanılır. Zərurət yarandıqda bu maşınlar da sahəyə çıxarılacaq. İndiyədək toplanmış məhsulun 65-70 faizi kombaynlarla yığılıb.\nRayonun Əhmədbəyli kəndində fəaliyyət göstərən “Emil” Kəndli Fermer Təsərrüfatının rəhbəri Kərəm Əhmədov bu mövsüm 218 hektar sahədə məhsul yetişdirib. Əkin sahəsini aqrotexniki tələblər əsasında becərdiyindən sahəsində bol məhsul yetişib. Fermer məhsulu maşınlarla toplayır.\n“Pambığın maşınlarla yığılması bizə çox sərfəlidir. Əl ilə yığım zamanı proses uzandığından məhsul itkisi çox olur. Həm də baha başa gəlir. Pambığın maşınlarla toplanması 70-80 faiz gəlir gətirir. Odur ki, əkdiyim sahənin məhsulunu maşınla yığıram. Bu günədək pambıq sahəsinin hər hektarından 40 sentner məhsul götürməklə, 870 ton pambıq toplamışam. Tədarük etdiyim məhsulun demək olar ki, hamısı birinci növ kimi qəbul olunub. Hələ sahədə məhsul çoxdur. Bundan sonra daha 150 ton pambıq toplayacağıma əminəm. Dövlətin pambıqçılığın inkişafina göstərdiyi dəstək, verdiyi əlavə subsidiyalar və onun aliş qiymətinin hər ton üçün 50 manat artırılması biz məhsul istehsalçılarının bu sahəyə olan marağını daha da çoxaldıb”, – deyə fermer bildirib.\nQeyd edək ki, bu il saatlılı pambıqçılıqlar 30 min tondan çox məhsul istehsal etməyi planlaşdırıblar.\nAZERTAG.AZ :Saatlıda indiyədək toplanılan pambığın 65-70 faizi maşınlarla yığılıb\nHacıqabulda pambıq sahələrində məhsul müasir kombaynlarla yığılır\nBiləsuvarlı pambıqçılar qısa vaxtda 3186 ton məhsul toplayıblar\nSalyanda 2 min hektar pambıq sahəsinin məhsulu kombaynlarla yığılacaq\nSaatlıda sahələrdən gün ərzində 550-600 ton pambıq yığılır


Bizim Ağa müəllim: SSRİ-dən qorxmayan köhnə kişi – Foto – mustaqil.az\nBizim Ağa müəllim: SSRİ-dən qorxmayan köhnə kişi – Foto\nadmin 11 Noyabr 2017\nKult.az-ın “Xatirə dəftəri” layihəsinin budəfəki qonağı tanınmış yazıçı Fəxri Uğurludur. O, layihədə atası gözəl ziyalı, mərhum şair Ağa Laçınlı ilə bağlı xatirələrini bölüşür.\n– Fəxri bəy, xəyallara dalmaq, xatirələrlə baş-başa qalmaq, ötənlərə qayıtmaqla aranız necədir?\n– İnsanın yalnız keçmişlə yaşaması da, gələcəyə hədsiz aludəliyi də patologiyadır, xəstəlik, dəlilik əlamətidir. Zamanın indiki zamanı isə yoxdur. Fikrimcə, tək sağlam təmayül budur: insanın azından bir əli, bir ayağı, bir gözü əbədiyyətlə təmasda olmalıdır. Əbədiyyət dediyimiz o bir anın içində keçmiş də var, gələcək də; həm də bunların hər ikisi indiki zamandadır.\n– Ötənlərdə qalan acılı günlər də xatirəyə çevriləndə şirinləşir. Biz isə doğrudan da şirin və maraqlı keçən günlərinizi vərəqləyəcəyik. İstəyirik, atanızla bağlı xatirələrinizi oxucularımızla paylaşaq. Deyin, Ağa müəllim sizin üçün təkcə ata idimi?\n– Bu suala “Tanrı dağları” silsiləsindən olan “Ehsan” adlı yazımdan bir sitatla cavab vermək istəyirəm (yazıda bu sözləri hekayənin özünə ehsan verən qəhrəmanı Toğrul bəyin qızı deyir): “Atam bizə evdə dərs öyrətməzdi, deyərdi, mən sizin məktəbdə müəlliminizəm, evdə yox. Vay o günə, evdə sizə müəllimlik eləyəm, məktəbdə atalıq… Çətinə düşəndə köməyimizə anamız çatardı. Öz-özümə deyərdim, bəlkə, atam düz eləmir, bəlkə, evdə bir cür, məktəbdə ayrı cür olmaq yaxşı iş deyil? Sonra başa düşdüm, yox, ailən-uşağın varsa, evdə evin kişisi, arvadının əri, uşağının da atası olmalısan. Ustadlığını, müəllimliyini məktəbə saxlamalısan. Vay o günə, atam demiş, ustadlığını evdə sınaqdan keçirib dədəliyini məktəbdə göstərəsən. Atam evdə bizi göydən endirən atamızıdır, məktəbdə – göyə qaldıran atamız…”\n– Yaddaşınızın alt qatına qayıtmaq, heç kimlə paylaşmadığınız xatirələrinizi bölüşmənizi istərdik. Elə şeylər, elə məqamlar olub ki, bu şəxsən sizə aid idi? Uşaq yaddaşınızda atanız necə qalıb?\n– Bu, olduqca geniş mövzudur. Mənim yaddaşımın alt qatı cildlərə, kitablara sığmaz. Qısaca onu deyə bilərəm ki, lap uşaqlıqdan atamla həmsöhbət, sirdaş olmuşam. Şeirlə-sözlə, şairlərin adıyla, məsələn, Səməd Vurğuna “Səmət Burqun” deyə-deyə dil açmışam. İlk əzbər bildiyim şeir parçası atamın ilk kitabında dərc olunmuş “Sibir çayları” şeirindən bir bənd olub:\nYeri gəlmişkən, Yazıçılar Birliyinə də ilk dəfə atamın qucağında getmişəm. İndi kimsə məni orada qonaq kimi qarşılayanda gülməyim gəlir. Atam danışırdı ki, səni Yazıçılar İttifaqına aparmışdım, Süleyman Rüstəm çıxdı qarşıma. Qucağımda səni görcək dedi, adə, bu lap fırt eləyib sənin burnundan düşüb ki! Dedim, ustad, düz tapmısınız, oğlumdur, bir yaşı tamam olub, gətirmişəm İttifaqa üzv qəbul elətdirəm. Deyirdi, Süleyman Rüstəm şaqqanaq çəkib güldü, sonra da baş barmağını çiyninin üstündən geri tuşlayıb dedi: “Adə, məndən ötdü, filankəsə dəydi, filankəsə dəydi…” O, çəkdiyi adları burda açıq yazmıram, çünki həmin qələm adamları çoxdan bu dünyadan köçüblər. Hərçənd Süleyman Rüstəmin dediyində heç bir qərəz olmayıb, sadəcə, atamla zarafatlaşıblar.\n– Ağa Laçınlı sözün bütün mənalarında ağayana bir kişi idi. Tələbələri onu həmişə “Bizim Ağa müəllim” deyə xatırlayırlar. Bəs zaman keçdikcə, yaşınızın üstünə yaş gəldikcə Ağa müəllim sizin üçün daha kim olurdu, onu necə tanıyırdınız?\n– Atamın vəfatından keçən on il ərzində onun haqqında onlarla xatirə yazısı, şeir yazılıb. Yazanların bir qismi də atamın tələbələridir. Ölümündən sonra mən onun haqqında çoxlu xoş söz eşitmişəm. Bu müddətdə atama dostlarının, doğmalarının, qələm yoldaşlarının, tələbələrinin gözüylə baxmaq məndən ötrü çox maraqlı oldu. Ötən on il bir həqiqətə əminliyim qat-qat artırdı: valideynin övladına ən qiymətli mirası, doğrudan da, təmiz ad-sanmış. Bu mirasa heç bir sərvət tən gələ bilməz.\n– Atanızın ətrafında müxtəlif təbəqənin adamları olub. Onlarla münasibəti necə idi?\n– Atam adamlara təbəqəsinə, silkinə, rütbəsinə görə fərq qoymazdı, hamıyla bir dildə danışardı. Ancaq namərd, dönük, yaltaq adamlarla dil tapa bilməzdi, belələrini görəndə ya dinməzcə yan keçər, ya da oxundan çıxardı.\n– Laçına, Oğuldərə kəndinə münasibəti məlumdur. Şeirlərində, söhbətlərində təsadüf etmişəm. Bəs bizim bilmədiyimiz, sizin aşkar edə biləcəyiniz nələr vardı?\n– Atam doğma yurda münasibətini şeirlərində eninə-uzununa ifadə eləyib. Sovet dönəmində Azərbaycanın müstəqilliyi onun ən böyük idealıydı. Atamın ötən əsrin 70-ci, 80-ci illərində çıxmış kitablarında olduqca sərt, açıq mətnlə yazılmış antisovet şeirlər var. “Qlavlit”də işləyən yurdsevər, elsevər dostlarının əliylə o yazıları sakitcə, haysız-küysüz senzuradan keçirirdi, ancaq antisovet şeirlərini reklam eləmirdi. Ümumiyyətlə, reklamçılıq onun xarakterinə tamam yad bir məsələydi. O, tarixin ədalətinə arxayın idi, hərçənd ədalətin ucsuz-bucaqsız dəryasından atamın təşnə ürəyinə bir içim su düşmədi. Ölkəmiz müstəqillik qazanandan sonra onun əziyyəti əvvəlki illərdən artıq oldu, üstəlik, dədə-baba yurdu viran qaldı. Ancaq atam bu qismətdən çox da gileylənmədi, bir para yaşıdı kimi sovet bayrağının həsrətini çəkmək onun ağlının ucundan da keçmədi.\n– Atanızla ata-oğul müstəvisindən kənara çıxıb dost ola bildinizmi? Bir yerdə səfərə çıxmaq və sair baxımından…\n– Atam mənlə yola çıxmağı çox xoşlayardı, deyərdi, sən yanımda olanda işlərim yağ kimi gedir, qapılar üzümə taybatay açılır. Buna görə də ta uşaqlıqdan atamla çox yoldaşlıq eləmişəm. Mənim on-on bir yaşım olanda birlikdə Moskvaya getmişik, əsgərliyimin bir ili tamam olmamış dörd dəfə yanıma gəlib, mən hərbi xidmətdən qayıdandan sonra Laçının kəndlərini gəzmişik. Az-maz özümü tanımağa başlayandan sonra onun yazılarının ilk oxucusu, ilk tənqidçisi də mən oldum. Tez-tez deyərdi, biz ata-bala deyilik, qardaşıq.\n– Tanınan, sevilən şair idi. Dünyasını dəyişdikdən sonra, necə düşünürsünüz, unudulmadı ki? Axı insanlarımızın unutqanlığını çox görmüşük…\n– Məncə, qələm adamı dünyadan köçəndən sonra övladları onun xatirəsinin keşiyində qılınc-qalxanla, dəhrə-baltayla durmamalıdır. Bizim borcumuz onun ədəbi irsini nizama salmaq, imkan düşdükcə üzə çıxarmaq, bir sözlə, görmək istəyənlərə göstərmək, təqdim eləmək olmalıdır. Yalnız bu qədər. İndi çox dəyərli qələm adamı unudulub. Heç gözümüzün qabağında olanların da layiqli qiymətini hər saat verə bilmirik. Görünür, yeni formasiyaya hələ qədəm qoya bilməmişik, dünyanın gedişatına hələ pəncərədən baxırıq. Sovet ədəbi prosesindən qopmuşuq, di gəl, dünya ədəbi prosesinə inteqrasiya oluna bilməmişik. Gün gələcək, biz ötən yüzildə yaranmış ədəbiyyatımıza bir ayrı gözlə baxacağıq, onda çox itib-batmış adlar üzə çıxacaq. O zaman cavanlı-qocalı ədəbiyyat dəllallarının, ədəbi monopolistlərin olmayan söz bazarında qiymətini öldürüb bir qırağa tulladığı neçə-neçə qələm cəfakeşi adının üstünü örtmüş tozun içindən silkinib qalxıb layiq olduğu dəyəri alacaq. Onların yazdıqları yenə əllərdə gəzəcək, əsərləri dərsliklərə düşəcək. Bu baxımdan mən atamın da ədəbi taleyindən narahat deyiləm, onun ədəbiyyatımızdakı yerini aydın görürəm.\n– Ağa Laçınlı köhnə kişilərdən idi. Adama elə gəlirdi ki, o, əsrin o tayında qalıb, insanlara, ətrafa, gənc nəslə münasibətdə mentalitet dediyimiz nədirsə, bu kişinin xarakterindən köçürülmüşdü sanki. Evdə necə idi?\n– Atam ənənəyə, keçmişə, köhnəliyə, mən deyərdim, lazım olduğundan da çox bağlıydı. Onun anasına, dayısına, atasının, əmilərinin xatirəsinə bağlılığına da mən bu kontekstdə baxıram. “Mentalitet” dediyiniz münasibətlər sistemi ondan ötrü hər qanundan müqəddəs, hər dəyərdən ucaydı. Sovet imperiyasının çökməyini arzulayanda atam içində böyüdüyü həmin o münasibətlər sisteminin də çökəcəyini, köhnə dünyanın darmadağın olacağını, daş üstə daşının qalmayacağını ağlına gətirmirdi. 2006-cı ildə yaşı doxsanı haqlamış anasının ölümüylə o köhnə dünyanın atamın kürək söykədiyi sonuncu divarı da uçulub-sökülüb yerlə bir oldu. Atamın arxası tamam boş qaldı, hətta bizim varlığımız da onu ovuda bilmədi. Bir il beş ay on yeddi gündən sonra – 2007-ci ilin 25 noyabrında atam bu dünyada hamıdan çox bağlı olduğu, neçə-neçə şeir həsr elədiyi anasının yanına köçdü. Hələ 2001-də yazdığı bir şeirdə anasıyla altı il sonrakı məzar qonşuluğunu belə təsvir eləmişdi:\nYerimiz bir kolun batıq dibində,\nyan-yana yatmışıq bu daşlar kimi.\nİndi ağlaşırıq ölü dilində\nayrılıb tapışan sirdaşlar kimi.\nNecə demişdisə, necə arzulamışdısa, elə də oldu.\n– Ailəyə qarşı, xanımına, balalarına qarşı xususi bir münasibəti, tərbiyə metodu, tövsiyələri necə idi?\n– Atam evdə öyüdverən, yolgöstərən dədə pozası almazdı. Danışardı, gülərdi, zarafat eləyərdi. Bəzən də çox kür olardı. Ən çox üstündə əsdiyi buydu ki, biz eldən-obadan aralı düşməyək, kökümüzdən qopmayaq, millətimizə arxa çevirməyək. Bacardıqca hamıya yaxşılıq eləyək, ancaq pisin pisliyini də görməyə gözümüz olsun, şeytanın şərinə calanmayaq, iblisin fəndinə aldanmayaq. Nəhayət, ən başlıcası, haram tikə yeməyək.\n– Gənc yazarlara münasibətdə necəydi? Əlindən tutduqları xatirini əziz tuturmu?\n– Doğrusu, mən belə bir siyahı tutmamışam. Güman eləyirəm ki, atamın da beynində belə siyahı olmayıb. O, yaxşılığa görə əvəz ummazdı. Əgər əvəz umursansa, demək, qolundan qopan yaxşılıq deyil, faizli kreditdir. Atam da kimə yaxşılıq eləyibsə – mən onun varisi kimi yəqin deyə bilərəm – hamısının halalı olsun.\n– Yayda rayona getdiyiniz zaman ona diqqət necə olurdu?\n– Atamın gedişi kəndimizdə bayram ovqatı yaradırdı. Bu gediş bizdən ötrü də bayrama çevrilirdi. Atam doğma yurdda dinə-imana gəlirdi, kürəyini dağlara söykəyəndə dağ kimi təpərli olurdu. Özü həmin anları onlarla yazısında ifadə eləyib.\n– Zaman-zaman şahidi oluruq ki, insanlarımıza qarşı haqsızlıqlar baş alıb gedir. Siz atanızla bağlı ən çox nəyə təəssüf etmisiniz, nədə, hansı zamanda yanında olmalıydınız, ola bilməmisiniz?\n– Atam noyabrın 20-dən 25-nə kimi ölümün qapısı ağzında növbə gözlədi. Özü də növbəsini göz bəbəyitək qorudu, kimsəni irəli buraxmadı. O beş günü reanimasiyada yatmalıykən diz qatlamadı, şəhəri ayaqdan saldı. Həmin günlərdə mənim əlim onun əlinə çatmadı, çatsaydı, başqa cür olacaqdı. Ondan xeyli əvvəl – 1998-99-cu ilərdə dərin sağlıq böhranı keçirmişdi, ancaq yaxşı insanların timsalında qarşımıza çıxan Yaradanın sayəsində o ütüdən salamat qurtarmışdı. Onda atam bizlə – ailəsi, balaları, doğmalarıyla müttəfiq oldu, birləşib ölümü yendik. 2007-də isə belə olmadı, atam bizi atıb ölümün tərəfini tutdu. Heç yastığının yanını kəsdirməyə də macal tapmadıq. Mənə elə gəlir, anası onu öz ölümünə çağırırdı. Tam əminəm ki, ölümün səltənətində anasıyla, atasıyla, dünyadan köçüb getmiş cəmi əzizləriylə görüşüb qucaqlaşmağa atamın böyük, çox böyük ümidi vardı…


Azərbaycan Premyer Liqasında II tur başlayır | Sportfan.Az\n10 Sen 2020 - 13:30 715\nAzərbaycan Premyer Liqasında II tur başlayır\nMilli komandaların oyunları ilə əlaqədar yaranan fasilədən sonra Azərbaycan Premyer Liqasında II turun matçları keçiriləcək.\nSportfan.az xəbər verir ki, sabah start götürəcək tur 3 gün davam edəcək.\nBütün oyunları Bakıda təşkil olunacaq turun ilk günündə ötən mövsümün 4 ən yaxşısı üz-üzə gələcək. İlk görüş “Bakcell Arena”da keçiriləcək. Mövsümə qələbə ilə başlayan “Neftçi” son vaxtlar özü üçün münasib olmayan rəqib “Sumqayıt”la görüşəcək. Füzuli Məmmədovun rəhbərliyi altında uduzmayan “ağ-qaralar” Avropa Liqasının “Qalatasaray”la görüşü öncəsi qələbə qazanmağa köklənib. Ötən mövsümün son, cari çempionatın ilk görüşündə, həmçinin Avropa Liqasında uduzan Ayxan Abbasovun yetirmələri ardıcıl məğlubiyyətlər seriyasını qırmaq üçün səfərdən xalla dönməlidir.\nTurun mərkəzi oyununda ötən mövsümün mükafatçıları qarşılaşacaq. Son illərin dəyişməz çempionu “Qarabağ” “Keşlə”nin qonağı olacaq. Mövsümə qələbə ilə başlayan rəqiblər xal hesablarını artırmaq üçün mübarizə aparacaq. Qurban Qurbanovun yetirmələri Çempionlar Liqasının “Molde” ilə Kiprdəki vacib görüşü ərəfəsində müsbət əhval-ruhiyyə üçün qalibiyyətə köklənib. Yunis Hüseynovun baş məşqçisi olduğu paytaxt təmsilçisi isə avrokubokdakı uğursuzluğu unutdurmalıdır.\nİkinci oyun günündə bir qarşılaşma keçiriləcək. Paytaxt derbisində “Səbail” “Zirə”ni sınağa çəkəcək. Qonaqlar Rəşad Sadıqovun baş məşqçi kimi Premyer Liqadakı ilk qələbəsinə can atacaq. Aftandil Hacıyevin yetirmələri ilk xalla autsayderlər zonasını tərk etmək əzmindədir.\nTura “Sabah”la “Qəbələ” arasında matçla yekun vurulacaq. İlk turda ev heç-heçəsi edən Elmar Baxşıyevin yetirmələri səfərdən xalla dönmək üçün mübarizə aparacaq. Debütü uğursuz alınan Visente Qomesin kollektivi isə iddiasını qələbə ilə təsdiqləməlidir.\n21:00. “Keşlə” – “Qarabağ”\n19:00. “Səbail” – “Zirə”


Training Motivation Gasim Osmanov ”Rostov on don” ”Video by-Zaqatalaws”\nZaqatala toyu Dikiy Kavkaz Lezginka Dance Ensemble Zaqatalada\nZaqatalalı gəncdən sazla gözəl ifalar ( Video )\nZaqatala Rayonu “AZROSE” Gül emalı zavodu ( Tanıtım videosu )\nZaqatala Rayonu Güləbax dağı SƏNƏDLİ FİLM\nZaqataladan Qəbələyə doğru maraqlı gəzinti\nƏliabad, Mosul və Kəpənəkçi kəndlərindən möhtəşəm görüntülər. ( Kəpənəkçi gölü Alazan stroy video )\nŞəhərdən Car kəndinə doğru möhtəşəm gəzinti ( Video )\nZaqatala Rayonu Yuxarı Çardaxlar kəndindən Pəri qalaya doğru maraqlı gəzinti\nZaqatala şəhərindən Muxax və Yuxarı çardaxlara doğru maraqlı avtomobil gəzintisi.\nBu sistem Zaqatala ws saytının reklam işlərinin görülməsi üçün hazırlanıb. Siz özünüzə məxsus şəxsi biznesinizin reklamlarını burada yerləşdirə bilərsiz. Göndərdiyiniz reklamlar saytımızın fərqli fərqli bölmələrində reklam olunacaq. Seçdiyiniz paketə əsasən ödəniş məbləğləri dəyişir. 3 paket var hər hansısa sizə uyğun olan paketi seçərək məlumatları doldurursuz və sorğunu bizə göndərirsiz. Yoxlanıldıqdan sonra sizə bildiriş gəlir və ödənişi heyata keçirirsiz. Reklamınız ödəniş olunduqdan bir gün sonra seçdiyiniz paketdəki sahələrə uyğun sayta yerləşdirilir.\nSaytda qalma müddəti ( 30 gün )\nSaytda balaca Baner\nƏlaqə telefonuƏlaqə telefonu\nŞəxsi şirkətinizin adıƏlaqə telefonu\nE-poçt ünvanıE-poçt ünvanı\nŞəhər kənd seçinŞəhər kənd seçin\nŞəhər kənd seçinZaqatala şəhəriYuxarı talaAşağıTalaAşağıÇardaxlarBəhmətliCarÇobankolDanaçıƏli BayramlıƏliabadFaldarlıGözbaraxGöyəmYengiyanQımırKəpənəkçiLahıcMamruxMazıxMuxaxMaqovMosulMuğanlıYeniSuvagilYuxarı ÇardaxlarQandaxLahıcQasQarqayCimcimax\tƏləasgər\tSabunçu\nŞirkət haqqında qısaca məlumatmore details\nXatırladaq ki reklam yerləşdirilməsi saytda ödənişlidir. 1 ayı 10 Azn\nFacebook və İnstagramda paylaşılsın32k instagram səhifəsi. 25 minlik facebook səhifəsi\nŞəkil yükləŞəkil yüklə\nSaytda qalma müddəti ( 60 gün )\nSaytda ön səhifədə\nXatırladaq ki reklam yerləşdirilməsi saytda ödənişlidir. 3 ayı 20 Azn\nSaytda qalma müddəti ( 120 gün )\nXatırladaq ki reklam yerləşdirilməsi saytda ödənişlidir. 3 ayı 30 Azn\nOnlar bizi seçdi bəs siz?


İstanbul Xəbərləri Axtarıldı - YALAN.info\nOktyabr 30, 2020 Oktyabr 30, 2020\nYazar:YALAN.info 0 Açıqlama Daxili İşlər Nazirliyi, Ege, İstanbul, İzmir, Mərmərə, Seferihisar, Türkiyə, Türkiyə Respublikası\nTürkiyədə 6,6 bal gücündə zəlzələ olub. Yeraltı təkanlar İstanbulda, İzmirin Seferihisar rayonunda, həmçinin, Ege və Mərmərə bölgəsində hiss olunub. YALAN.info Onlayn Xəbərlər və İnformasiya\nTürkiyənin İstanbul şəhərindəki Atatürk aeroportu bağlanır\nYazar:YALAN.info 1 Açıqlama Atatürk Aeroportu, İstanbul, Mustafa Kamal Atatürk, şəhər, Türkiyə\n2018-ci il oktyabrın 31-dən etibarən Türkiyənin İstanbul şəhərindəki “Atatürk” aeroportu sərnişin reyslərinin qəbulunu dayandıracaq. YALAN.info Online Xəbərlər və İnformasiya Saytı “Radio Azattık” (Qırğızıstan) radiosuna istinadla\nAprel 8, 2018 Yanvar 12, 2020\nAfaq Aslan Dözə Bilmədi, İstanbula Gedir: “Sevgilim üçün…”\nYazar:YALAN.info 0 Açıqlama Afaq Aslan, Azərbaycanlı, Instagram, İstanbul, müğənni, məşhur, qadın, Seksual fotosessiya, seksual qadın, sevgili, tanınmış, ulduz\n“Bədənim bu şəhərdədir, ruhum başqa şəhərdə. Elə gün gələcək ki, həmişəlik uçub gedəcəyəm”. YALAN.info Online Xəbərlər və İnformasiya Saytı bildirir ki, bu sözləri qalmaqallı seksual\nYazar:YALAN.info 0 Açıqlama Cümhuriyyət Xalq Partiyası, İstanbul, millət vəkili, Mustafa Kamal Atatürk, Qənirə Paşayeva, Türkiyə\nDədələrimizə atılan iftiraya dəstək verən biri dədələrimizin bizə əmanət etdiyi İstanbulda CHP (Türkiyənin “Cümhuriyyət Xalq Partiyası”) şəhər qurumu başqanı olur, dəhşətdir. YALAN.info Online Xəbərlər və İnformasiya Saytı bildirir\nDekabr 12, 2016 Dekabr 12, 2016\nİstanbul Terroru: Türkiyəni Çökdürmək İstəyənlərin Dərin İşbirliyi\nYazar:YALAN.info 2 Açıqlama Beşiktaş, İstanbul, PKK, terror, terror qrupları, terrorçular, Türkiyə\nTürkiyənin İstanbul şəhərində yenə terror törədilib. Dekabrın 10-da şəhərin Beşiktaş rayonunda PKK tərəfindən törədilən terror aktı nəticəsində 44 nəfər şəhid olub, 155 nəfər yaralanıb.\nSentyabr 11, 2016 Sentyabr 11, 2016\nXəyyam Nisanov-Ziynet Salı və Enbe Orkestri İstanbul oxudular\nYazar:YALAN.info 1 Açıqlama Azərbaycan, Azərbaycanlı, Enbe Orkestri, İstanbul, mahnı, müğənni, Nihat Odabaşı, tanınmış, türk, Xəyyam Nisanov, Ziynet Salı\nAzərbaycanlı gənc müğənni Xəyyam Nisanov tanınmış türk ulduz Ziynet Sali və Enbre Orkestri ilə birlikdə oxuduğu İstanbul mahnısının klipini bu gün sevənlərinin ixtiyarına verib. Klipin rejissoru Nihat Odabaşıdır. Enbe Orkestrası\nDin Dünya Region Rusiya Siyasət Türkiyə\nYazar:YALAN.info 0 Açıqlama dünya, İstanbul, Konstantinopol, müharibə, prezident, Putin, Rusiya, Rəcəb, Rəcəb Təyyub Ərdoğan, Suriya, Türkiyə, Vladimir, Vladimir Putin, Ərdoğan\n“Realnıye novosti” informasiya portalının “Rossiya 24” dövlət kanalına istinadən verdiyi xəbərə görə, Rusiya prezidenti Vladimir Putin Ukrayna provoslav kilsəsinin nümayəndə heyəti ilə görüşərkən Ukrayna


Samir Abasov: 'Bu gunu sebirsizlikle gozleyirdik ki, 'Neftci'ye meglubiyyeti unutduraq' - Azadliq Xeber\nSamir Abasov: 'Bu gunu sebirsizlikle gozleyirdik ki, 'Neftci'ye meglubiyyeti unutduraq'\nSamir Abasov: 'Bu günü səbirsizliklə gözləyirdik ki, 'Neftçi'yə məğlubiyyəti unutduraq'\n4 Noyabr, 2017 20:56 xeber – “Oyundan sonra futbolçuların da, fanatlarımızı təbrik etdim. Layiqli qələbə idi. “Neftçi” ilə görüşdə son dəqiqələrdə təcrübəli oyunçuların yolverilməz səhvlərindən uduzduq. Onlar bu gün həmin səhvləri unutdurmaq istəyirdilər. Əvvəlkinə nəzərən baxımlı oyun olmasa da, futbolçularımız qələbəyə can atdılar. Hansınısa seçmək düzgün olmazdı. Lakin Cavid İmamverdiyevin böyük rolu oldu. Rüfət Abdullazadəni ilk dəfə meydana buraxdım. Xeyirli olsun”.\n“Report”un məlumatına görə, bunu “Sumqayıt”ın baş məşqçisi Samir Abasov evdə “Sumqayıt”a 3:1 hesabı ilə qalib gəldikləri Topaz Premyer Liqasının XI tur matçından sonra mətbuat konfransında deyib. Daha sonra Abasov jurnalistlərin suallarını cavablandırıb…\n– Sizə elə gəlmirmi ki, Rəşad Eyubov istənilən səviyyədə çıxış etmir?\n– Ola bilər. Keçən oyundan sonra bu günü səbirsizliklə gözləyirdik ki, “Neftçi”yə məğlubiyyəti unutduraq. Rəşad Eyubov çoxlu top itirir. Onunla fərdi danışacağıq. Oyun onun üzərində qurulub.\n– Rza Məmmədovun atası Məmmədəli Məmmədov “Neftçi”nin hazırkı təlim-məşq bazasının direktoru olub. Yan xətt hakiminin səhvi bundan irəli gələ bilərmi ki, “Neftçi”dən çox aralana bilməyəsiniz?\n– Rza Məmmədovun “Neftçi” ilə əlaqəsinin olduğundan məlumatım yox idi. Bunu bilməməyim bəlkə də mənim səhvim idi. Amma Tural Axundov, Cavid Tağıyev fasilədən sonra məndən soruşdular, necə ola bilər ki, yan xətt hakimi ofsaydı görməsin? Ötən tur “Neftçi” ilə oyunda Fərhad Vəliyevin son dəqiqələrdə buraxdığı qola münasibət bildirəndə çoxu deyirdi ki, bu, təcrübəli qapıçıya yaraşmaz. Bugünkü səhv isə ondan betər idi.


Nazirlik hüquqi və fiziki şəxsləri cərimələyib - Report.az\nNazirlik hüquqi və fiziki şəxsləri cərimələyib\nNazirlik hüquqi və fiziki şəxsləri cərimələyib Qanun pozuntularına görə 208 akt və protokol tərtib olunub 20 Aprel, 2015 10:21\nBakı. 20 aprel. REPORT.AZ/ Azərbaycan ərazisində ekoloji qanunvericiliyin tələblərinə riayət olunmasını yoxlamaq məqsədilə aparılan araşdırma zamanı yol verilən qanun pozuntularına görə 208 akt və protokol tərtib olunub, nöqsanların aradan qaldırılması üçün icrası məcburi olan 83 müddətli "məcburi göstəriş" verilib. "Report" xəbər verir ki, bununla bağlı Ekologiya və Təbii Sərvətlər Nazirliyinin Ətraf Mühitin Mühafizəsi Departamenti məlumat yayıb.\nMəlumata görə, ən çox qanun pozuntularına hüquqi və fiziki şəxslər su və torpaq ehtiyatlarının, atmosfer havasının, yerin təkinin, fauna və floranın mühafizəsi, o cümlədən ətraf mühitə qanunsuz məişət və istehsalat tullantılarının yerləşdirilməsi sahəsində yol veriblər.\nBundan başaq, ümumilikdə, 23 iş üzrə 37 300 manat məbləğində cərimə tətbiq edilib, ətraf mühitə dəyən ziyana görə 12 iş üzrə 884.84 manat məbləğində iddia qaldırılıb, ətraf mühitə tullantıların atılmasına və axıdılmasına görə hüquqi və fiziki şəxslərə 242 iş üzrə 77615.1 manat məbləğində ödəmə tətbiq olunub. Tədbir görülməsi üçün hüquq-mühafizə orqanlarına 15, icra qurumlarına 11, məhkəmələrə isə 2 iş göndərilib.


Mənfi imicli sığorta şirkətləri - AÇIQLANDI - SIĞORTA - Fins.az\nMənfi imicli sığorta şirkətləri - AÇIQLANDI\n2016-cı ilin aprel ayında elektron mətbuatda, yəni sayt və portallarda bu sektorla əlaqəli 4101 xəbər yayımlanıb, onlardan 780 xəbərdə sığorta şirkətlərinin adı hallanıb. Bunlardan 749-u neytral, 31-i isə mənfi xəbərlərdir.\nRəvan Sığorta (7 xəbər –Qarabağ əlilinə qarşı özbaşınalıq), Dövlət Sığorta Kommersiya Şirkəti (6 xəbər –şirkətin sığorta ödənişini ödəməməsi), Atəşgah Sığorta (6 xəbər – vətəndaşın pulunu ödəməməsi) və Azərbaycan Sənaye Sığorta (6 xəbər – şirkətdə baş verən maliyyə pozuntuları) məxsusdur. Aprel ayında elektron mətbuatda sığorta şirkətləri haqqında müsbət xəbər olmayıb.\nİcbari Tibbi Sığorta üzrə Dövlət Agentliyi 151 xəbər\nPaşa Həyat Sığorta 148 xəbər\nAzərbaycan Sənaye Sığorta 55 xəbər\nBakı Sığorta 38 xəbər\nPaşa Sığorta 35 xəbər\nYazılı mətbuatda (qəzet və jurnallarda) bu sektorla əlaqəli 527xəbər dərc edilib, onlardan 47 xəbərdə sığorta şirkətlərinin adı hallanıb. Bu xəbərlərdən 1-i mənfi, 46-sı isə neytral xəbərlərdir. Mənfi xəbər Dövlət Sığorta Kommersiya Şirkətinə (1 xəbər – cəbhə bölgəsində həlak olan hərbçilərin ailələrinə sığorta pulunu ödəmir) məxsusdur. Aprel ayında bu sektorla əlaqəli yazılı mətbuatda müsbət xəbər dərc olunmayıb.\nİcbari Tibbi Sığorta üzrə Dövlət Agentliyi 15 xəbər\nPaşa Həyat Sığorta 8 xəbər\nATA Sığorta 4 xəbər\nAtəşgah Sığorta ` 4 xəbər\nDövlət Sığorta Kommersiya Şirkəti 4 xəbər\nXatırladaq ki, Media TəqibMərkəzi ölkədə mövcud olan bütün sahələrin analizini aparır. Monitorinq sahəsinə ölkədə dərc olunan 100-ə qədər qəzet və jurnal (o cümlədən, 35 gündəlikqəzet), elektron vasitələrdə yayımlanan 1400 sayt (o cümlədən, 450 gündəlik yenilənən sayt), 12 televiziya kanalı, 12 radio kanal və sosial şəbəkələr daxildirlər.


Xperia Ultimate Haqqında Yeni Məlumatlar Ortaya Çıxıb.\nSony şirkəti bu il görək hansı yenilikləri bizlərə təqdim edəcək.Şirkətin özünündə dediyi kimi Xperia Ultimate ilə bərabər xüsusi yenilik gətirəcək.Görək bu yenilik nədən ibarət olacaq.\nSony şirkəti daim olaraq istehsal etdiyi bütün telefonlarda son 2-3 ildə təxmini olaraq eyni dizayndan istifadə etmişdir. Bunu şirkətin istehsal etdiyi telefonlara baxaraq müşahidə edə bilərsiniz. Lakin gələcək ay təqdim ediləcək telefonda isə ekranın çərçivə nisbətinin digər telefon modellərinə nisbətən incəldildiyini görə bilərik. Gələn ay təqdim ediləcək telefon modelinin adı Xperia Ultimate adlandırılacağı düşünülür.\nYuxarıda qeyd etdiyimiz kimi ekran çərçivə nisbəti xeyli dərəcədə incəldildiyi görülür. Ekran 16:9 formatında və 81% ekran çərçivə nisbətidə olacaq. Ümumi ekran isə 5.7 dyüm olacağı və 4K HDR dəstəkləyəcəyi gözlənilir.\nXperia Ultimate aşağıdakı xüsusiyyətlərə malik olacaq:\n5.7 dyüm 4K HDR ekran\nRam 6 GB/Yaddaş 128 GB\nHDR dəstəyinə malik olan kamera,həmçinin F2.0-F1.7 diafraqma sahib cüt 19 və 12 Megapiksel olacaq.Həmdə bu kamera xüsusi bir şəkildə ağır çəkim xüsusiyyətini bizlərə təqdim edə biləcək\n3800 mAh batareya\nQC4.0+ sürətli enerji yığmağı dəstəkləyəcək\nYeni model Xperia Ultimate digər markalardan fərqli olaraq xüsusi bir yenilik gətirəcəyinidə demişdir. Bizə sadəcə Fevral ayının sonlarını gözləmək qalır ki, telefonlarla bağlı yeniliklərlə tanış olaq.


Azərbaycan hakimiyyəti qarabağlı ermənilərlə danışıqlara hazırdırmı? " />\nAzərbaycan hakimiyyəti qarabağlı ermənilərlə danışıqlara hazırdırmı?\nDağlıq Qarabağın azərbaycanlı icmasına Xarici İşlər Nazirliyinin gənc əməkdaşı Tural Gəncəliyev yeni rəhbər seçilib. Son doqquz il ərzində bu vəzifəni Bayram Səfərov tuturdu.\nDağlıq Qarabağın azərbaycanlı icması ictimai birlikdir, Qarabağ münaqişəsinə qədər Dağlıq Qarabağ ərazisində yaşayan azərbaycanlıların maraqlarını təmsil edir. İcma 1992-ci ildə Qarabağ ətrafında danışıqlar prosesində iştirak üçün yaradılıb.\n• Ermənistanda hakimiyyət dəyişikliyinin Qarabağla bağlı vəziyyətə təsir edib-etməyəcəyinə dair Bakının proqnozu\n• “Ermənistan və Azərbaycan qarşılıqlı anlayışa nail olub” ifadəsi nə deməkdir?\nHazırda Azərbaycan icmasının danışıqlar prosesinə cəlb olunması yalnız beynəlxalq vasitəçilərlə vaxtaşırı görüşlərlə məhdudlaşır. Tanınmamış Dağlıq Qarabağ Respublikasının nümayəndələri kimi onlar da bu prosesdə fəal iştirak etmirlər.\nBu halda yeni icma rəhbərinin təyin edilməsi nə deməkdir?\nİcma rəhbərliyinin dəyişikliyini ilk növbədə ona görə əhəmiyyətli saymaq olar ki, 38 yaşlı Tural Gəncəliyev 68 yaşlı Bayram Səfərovdan fərqli olaraq cavan peşəkar diplomatdır. Və onun icmanın başına keçməsi Azərbaycan hakimiyyətinin qarabağlı ermənilərlə “ünsiyyətə” keçmək istəyi haqda fikir formalaşdırır. Hər halda ekspertlər belə ehtimal edir.\n“Cavan peşəkar diplomatın Azərbaycan və Ermənistan xarici işlər nazirlərinin görüşündən sonra “seçilməsi” çox maraqlıdır. Azərbaycanın xarici işlər naziri Elmar Məmmədyarovun “uzun zamandan bəri ilk dəfə qarşılıqlı anlayışın əldə edilməsi” haqda bəyanatı həm mediada, həm cəmiyyətdə rezonans doğurub.\nMəlum olduğu kimi Ermənistanın yeni lideri Paşinyanın əsas təkliflərindən biri Qarabağ ermənilərinin danışıqlar prosesində müstəqil həlqə olmasıdır. Paşinyan hesab edir ki, onun Qarabağla sıx bağlı olan əvvəlki Ermənistan rəhbərlərdən fərqli olaraq Qarabağ ermənilərini təmsil etməyə mənəvi haqqı yoxdur.\nYəni “qarşılıqlı anlaşma əldə edilməsinin” əsas müddəalarından biri Bakının Qarabağ ermənilərinin Yerevandan asılı olmadan danışıqlar prosesinə qatılmasına razılıq verməsindən ibarət ola bilər. Amma Azərbaycan tanınmamış DQR ilə bərabər şərtlər altında danışıqlara hazır deyil, buna görə də bu danışıqlara Qarabağ azərbaycanlılarının da cəlb olunması ehtimal edilir.\nHəm də Qarabağın azərbaycanlı icmasının yeni rəhbəri Tural Gəncəliyev bu məqsəd üçün ideal uyğun gəlir. O, əslən Şuşadandır və eyni zamanda Xarici İşlər Nazirliyinin əməkdaşıdır, yəni lazım gələrsə, onu həm rəsmi şəxs, həm də ictimai xadim kimi təqdim etmək mümkündür”.\nQarabağ əsilli jurnalist Asəf Quliyev:\n“Qarabağ ətrafında ciddi proseslər başlayır. Son işlər haqda xəbərlər Azərbaycanın Dağlıq Qarabağ erməniləri ilə danışıqlara hazır olduğunu güman etməyə əsas verir. Deməli, münaqişənin həlli üçün labüd olan danışıqlar ölü nöqtədən tərpənib”.\nAzərbaycan XİN rəhbəri Elmar Məmmədyarov bildirib ki, 2019-cu ilin yanvarında o, erməni həmkarı ilə yenidən görüşməyi planlaşdırır.\nMəqalə müəllifinin təklif etdiyi termin, toponim, fikir və ideyalar onun özünə məxsusdur, JAMnews-un və ya ayrı-ayrı əməkdaşlarının fikir və ideyaları ilə üst-üstə düşməyə bilər. JAMnews məqaləyə yazılmış təhqir, təhdid, zorakılığa çağırış kimi dəyərləndirilə bilən və ya başqa səbəbdən etik sayılmayan şərhləri silmək haqqını özündə saxlayır.


Heminquey Kuba İnqilabına niyə rəğbət bəsləyirdi? - Məmməd Süleymanov\nTeleqraf.com Məmməd Süleymanovun "Hem və Fidel" yazısını təqdim edir:\n1959-cu ildə Ernest Heminquey Fransanın “Ar” jurnalına müsahibə verir. Söhbət həm də yenicə qalib gəlmiş Kuba inqilabına münasibətdən düşür. 1-ci Dünya Müharibəsində, İspaniya inqilabında, Parisin nasistlərdən azad olunmasında iştirak etmiş keçmiş döyüşçü deyir: ”Batistaya qarşı üsyan - Kubada baş vermiş ilk həqiqi inqilabdır. Kastro hərəkatına böyük ümidlərim var. İndiyədək Kubada hakimiyyət dəyişiklikləri olub, ancaq onlar sadəcə növbətçilərin əvəzlənməsinə bənzəyir. Hər yeni gələnin əsas qayğısı xalqı necə talan etmək olub. Batistanın ətrafındakıların əksəriyyəti oğrular, sadistlər və cəlladlar idi. Onlar hətta uşaqlara elə qəddarlıqla işgəncələr verirdi ki, sonunda onları qətlə yetirməkdən başqa çarələri qalmırdı”.\nHeminqueydən yeni inqilabi hökumətin repressiyalara əl atmasına münasibət soruşurlar. Və o deyir: “Kastro tərəfdarlarının icra etdikləri məhkəmələr və edamlar zərurətdir. Əgər hökumət həmin şəxsləri güllələtməsəydi belə, onları xalqın arasından çıxan qisasçılar öldürəcəkdi. Nəticədə şəhər və kəndləri vendetta epidemyası bürüyəcəkdi. Əgər o caniləri əfv etsələr nə baş verərdi? Xalq şər qüvvələri tanıyır və gec-tez onlar hesab ödəməli olacaqlar”.\nHem fikirlərinə bu cümlə ilə yekun vurur: “Mən Kastro inqilabını müdafiə edirəm, çünki o, xalq tərəfindən müdafiə olunur. Və onların mübarizəsinə inanıram”.\nÜstündən bir neçə ay keçir, Fideli ABŞ-a dəvət edirlər. Bu, hələ o vaxtlardı ki, Vaşinqton “höcətin yola gətirilməsinə”, Fideli “əhlilləşdirəcəyinə” ümidlərini tam itirməmişdi. Mətbuat konfransında jurnalistlərdən biri ona bu sualla müraciət edir: “Siz Latın Amerikasında bir çox insanın hissiyyatını zədələyən hadisələri - Kubada aparılan kütləvi həbsləri necə izah edirsiniz?”\nKastro öz arqumentlərini sadalayandan sonra deyir: “İndi isə sizi dünya şöhrətli yazıçı, Nobel mükafatını insan haqlarını qoruduğuna görə almış Ernest Heminqueyin bu haqda düşüncələri ilə tanış etmək istəyirəm”.\nArdınca da Fidel yuxarıdakı müsahibədən cümlələri nöqtəsinə-vergülünə toxunmadan oxuyur. Həmin vaxt o müsahibə artıq dünyanın bir çox dilinə tərcümə edilərək çap olunmuşdu.\nBeləliklə, qarşımızda Kubanı çox sevən yazıçının, köhnə inqilabçının yeni inqilabı müdafiə edən obrazı canlanır. Sonralar bir çoxları Hemin fikirlərini, müsahibələrini vulqarcasına təhrif edərək onun Kuba inqilabına neqativ münasibət bəslədiyini, hətta bu səbəbdən də adanı tərk edərək ABŞ-a köçdüyünü söyləməyə çalışacaqdı. Halbuki, Fidel və yoldaşlarının 1956-cı ildə “Qranma” yaxtasında ayaqlarını Kubaya basdığı gün də, Batistanın ölkədən qaçdığı 1959-cu ilin ilk günündə də özünün Havanadakı evində yaşayan, prosesləri diqqətlə izləyən Hem inqilabın qələbəsi üçün bir yaradıcı, yazıçı kimi əlindən gələni etmişdi.\nO, hələ 1940-cı ildə Havanada ev alır (məşhur “La Vixia”). 9 il sonra Kubaya köçür və müəyyən fasilələrlə 11 il burada yaşayır. Məhz Kubada Hem özünün məşhur əsərlərindən “Qoca və dəniz”i, “Heç kim heç vaxt ölmür”ü, “Okeanda ada”nı yazır. ABŞ-a köçəndə isə evini də, kitabxanasını da Kuba hökumətinə bağışlayır.\nFilosof və beynəlxalq jurnalist Andre Vilçek “Əlvida, qabiliyyətsizlik” yazısında belə bir epizodu nəql edir: 1997-ci ildə o, yapon jurnalistlərlə birlikdə Havanaya gəlir və barlardan birində Hemin “Qoca və dəniz”indəki Manolinin prototipi olmuş şəxslə tanış olur. Yaponlar ondan soruşurlar: “Manolin-san, Kubada ən çox hansı əcnəbini sevirlər - Heminqueyi, yoxsa Çe Gevaranı?”\n“Manolin dodaqlarındakı pivə köpüyünü sildi və bir saniyə fikiirləşəndən sonra cavab verdi:\n- Heminqueyi? Kubalılar Heminqueyi Çe Gevaradan da çox sevirlər?\n- Siz əcnəbilər barədə soruşdunuz. Bəli, əcnəbilərdən Kubada ən çox Heminqueyi sevirlər, - Manolin əminliklə dilləndi, - çünki Çe Gevara bizim üçün kubalıdır!”\n1960-cı ildə artıq ABŞ-da olan Hemi jurnalistlər “sual yağışı”na tutaraq onun dilindən Kuba inqilabının və Fidelin əleyhinə tənqid eşitməyə çalışırlar. Hem onların inqilab əleyhinə yalanlarını dinləyəndən sonra deyir: “Sözünüzü bitirdinizmi, cənablar? Mən hesab edirəm ki, Kubada hər şey yaxşıdır. Bütün namuslu adamlar Kuba inqilabına rəğbət bəsləyir”.\nTəbii ki, ABŞ-da bu kəlmələr hiddətlə qarşılanır. Federal Təhqiqatlar Bürosu (FTB) yazıçının izlənməsini təşkil edir, onu daim təqib edirlər. Hemin ölümü ətrafındakı sirlər də hələ çözülməyib. Onun “Mayo” klinikasında elektroşokla “müalicə”si depressiyaya, izlənmə maniyasına və yaddaşının hissəvi itməsinə gətirib çıxarır. Sonda isə - intihar (Hem təkrarlamağı xoşlayırdı: “Kişi yatağında ölməməlidir. Ya döyüşdə ölməlidir, ya da gülləni alnına sıxmalıdır”).\nOnun dostu A.Hotçner sonralar yazacaqdı: “Onillər keçəndən sonra FTB ictimaiyyət üçün Heminqueyin dosyesini açdı. Məlum oldu ki, hələ 1940-cı illərdə Edqar Quver yazıçını izləmək göstərişi verib. Onun Kubadakı fəaliyyəti FTB şefinə şübhəli görünürdü. Sonralar da yazıçıdan əl çəkmədilər - agentlər mütəmadi olaraq hesabatlar yazır və söhbətləri dinləyirdilər. Bu təqib hətta Heminquey “Mayo” klinikasında olduğu vaxtlarda da davam etdirildi”.\nHeminquey isə dərhal inqilabın qələbəsindən sonra Fidel ilə ünsiyyət qurmağa cəhd edir. Burada bir çox dünənki batistaçının əyninə inqilabçıların formasını geyinib guya ki xalqın tərəfinə keçdiyini nümayiş etdirməsindən narahatlıq hissi də rol oynayırdı. Hem inqilabı bu cür “əbədi monstrlar”dan təmizləməyə çağırırdı.\n1959-cu ilin yayında Fidelin Nyu-Yorka, BMT tribunasından çıxış etmək üçün yollanacağını eşidən Hem ətrafındakılara onu Fidellə calaşdırmağı xahiş edir. O, ünsiyyət qurmaq missiyasını dostu Luis Erreraya tapşıraraq deyir: “De ki, Fidel siyasət, siyasətçilər və Amerika xalqının idiosinkraziyası barədə bəzi şeyləri bilməlidir. Bu barədə ona mən danışa bilərəm. O, Nyu-Yorkda zəfər qazanmalıdır!”\nHəmin vaxt tanışlıq baş tutmur - Fidelin işləri həddən ziyadədir, Hem isə bir azdan İspaniyaya yollanır. Onların şəxsi tanışlığı yalnız 1960-cı ildə baş tutur. Mayın 15-də Kubada qılınc-balıq tutmaq üzrə 11-ci turnir keçirilir. Orada məşhur balıqçı Hem də, inqilabın lideri Fidel də iştirak edir. Üstəlik, Hem tutduğu balıqları Fidelə bağışlayır.\nO ki qaldı Fidelə, yazıçıya olan böyük pərəstişini o, ömrü boyu hifz edib saxlamaqdadır. Bu barədə onun 1984-cü ildə Havanada jurnalist Norberto Fuentesə verdiyi müsahibədə də oxumaq olar. Fidel “Əlvida, silah”ı, “Qoca və dəniz”i, “Əcəl zəngi kimin üçündür”ü dəfələrlə, təkrar-təkrar oxuduğunu, Hemin isə onun sevimli yazıçısı olduğunu söyləyir.\nFidelin “Əcəl zəngi kimin üçündür” romanına xüsusi bağlılığını necə izah etməsi də maraqlıdır: “Orada söhbət düşmən ordusunun arxasında mübarizədən gedir. Və kitab bizə partizan müharibəsini, düşmənin nəzarətində olan ərazidə partizan dəstəsinin uğurlu fəaliyyətini açıb göstərir. Hələ tələbəlik dövrümüzdə bu əsəri ilk dəfə oxuduğumuzda biz partizan mübarizəsinin siyasi və hərbi nöqteyi-nəzərdən necə olmalı olduğunu intuitiv olaraq anlamışdıq. Roman bizə bunun praktik trəflərini görməkdə yardımçı olmuşdu. Hətta artıq partizan olanda da mən bu əsərə yenidən qayıdırdım”.\n“Qoca və dəniz”dən bəhs edərkən Fidel söyləyir: “İnsan ən çətin şəraitə də sinə gərməlidir. Final uğursuz ola bilər, ancaq mübarizəyə və qələbəyə can atmaq zəruridir. Məhz bu fikir inqilab illərində bizi ruhlandırırdı. Mübaliğəsiz deyim ki, Heminquey mübarizəmizin ən çətin vaxtlarında bizim bələdçimiz olub. Biz heç də həmişə güclü olmamışıq, onillər ərzində bizi məhv etməyə çalışıblar, ancaq həmişə bu şüarı qoruyub saxlamışıq: “Məğlubiyyəti qələbəyə çevirmək”...


Saridan Mursaqulov- 65 - - Dağlar qartalı (+FOTO)\nSaridan Mursaqulov- 65 - Dağlar qartalı (+FOTO)\nOnu hörmət, istək xatirinə hamı belə adlandırır. Dağlar qartalı. Çünki Saridan Mursaqulov və onun rəhbərlik etdiyi Alpinist-Turist Klubunun üzvləri təkcə Azərbaycanda yox, dünyanın ən çətin, qorxulu dağlarına, qayalarına qalxıb, oranı fəth edib, ora Azərbaycan bayrağını taxırlar. Bununla da onlar sübut edirlər ki, Azərbaycan alpinistlər qorxmaz, cəsur və öz işlərinin peşəkarlarıdırlar. Saridan Ramizoğlu bu mətin hərəkətinə və peşəkarlığına görə dünya alpinistləri arasında sayılıb-seçilir, onun fikirlərinə, təkliflərinə hamı böyük hörmətlə, istəklə yanaşır. Ən əsası isə hamı ona inanır. Bu çətin idman növündə isə inam əsas şeydir. Çox əfsus ki, Azərbaycan mətbuatı belə igid oğlumuzu, dağlar qartalımızı layiqincə təbliğ etmir. Onun təcrübəsinin yayılması sahəsində çox az iş görür…\nMən eşidəndə ki, dostumuz Saridan müəllimin yanvar ayının 10-da 65 yaşı tamam olur, belə qərara gəldim ki, onun haqqında qısa da olsa çoxminli oxucularımıza məlumat verim. Onu təbliğ edim.\nSaridan Ramiz oğlu Mursaqulov 10 yanvar 1953-ci ildə Gürcüstan Respublikasının Marneuli rayonunda müəllim ailəsində anadan olub. Uşaq yaşlarından idmana böyük marağı onu Azərbaycan Bədən Tərbiyəsi və İdman İnstitutuna gətirib.\nSaridan Mursaqulov ömrünün 55 ilini peşəkar idmana həsr edib. 1975-ci ildən isə alpinizm idman növü ilə ciddi məşqul olmağa başlayıb və dünyanın neçə-neçə uca dağlarını fəth edərək, orada Azərbycan bayrağını dalğalandırıb.\nSaridan Mursaqulov 1987-ci ildə Azərbaycanda ilk dəfə olaraq Həmkarlar İttifaqı Respublika Alpinist-Turist Klubunu yaradıb və bu günə kimi də ona uğurla rəhbərlik edir. Onun şəxsi iştiraki və rəhbərliyi ilə Azərbaycanın bir neçə adsız zirvələri fəth edilərək onlara ad verilib. Bunlardan “Azəri”, “Azadlıq”, “Şəhidlər”, “Gənclik”, 1998-ci ildə Ümumilli lider Heydər Əliyevin 75 illik yübileyinə “Heydər Zirvəsi”, 1999-cu ildə Türk xalqının banisi Atatürkün şərəfinə “Atatürk Zirvəsi”, 2001-ci ildə olimpiyaçılarımızın şərəfinə “Olimpiya” zirvəsi, 2003-cü ildə Qırğıstan Respublikasının dağlarında “Azərbaycan” zirvəsi adlarını verməklə Saridan Mursaqulov və onun komandası Azərbaycan tarixinə şərəfli səhifələr yazıblar.\nSaridan Mursaqulov Azərbaycan alpinizm tarixində ilk dəfə olaraq, dünyanın ən məşhur zirvələrini fəth edib: Bunlar- Elbrus, Kazbek, Ağrıdağ, Damavend, Savalan, Monblan, Tatra, Lenin, Xan – Tenqri və sairə zirvələri məhz onun sayəsində fəth edilib. Bu da bir daha Azərbaycan alpinizminin necə peşəkar olduğunu nümayış etdirməklə, bu kamandaya inamı daha çox artırıb.\nSaridan Mursaqulov 1991-2000-ci illərdə həm də Azərbaycan Alpinist Federasiyasının prezidenti olub. Bu sahədə də Azərbaycan üçün böyük işlər görüb. O, 65 yaşında olmasına baxmayaraq, bu günə kimi öz idman fəaliyyətini uğurla davam etdirir, yeniyetmələrin və gənclərin hazırlanmasında çox yaxından iştirak edir.\nSaridan Mursaqulovun bu böyük əməyi də həm Azərbaycan və həm də başqa dövlətlər tərəfindən yüksək qiymətləndirilib. Belə ki, Saridan Ramiz oğlu Mursaqulov Azərbaycanın Bədən Tərbiyəsi və İdman əlaçısı, Bədən Tərbiyəsi və İdman fəxri işçisi, Əməkdar məşqçi, “Tərəqqi” medalı, Azərbaycanın Fəxri Bədən Tərbiyəsi və İdman Xadimi kimi adlar və medalla təltif edilib. Bundan başqa o, Türkiyə, Gürcustan, Rusiya, Qırğıstan respublikaları və İran İslam Respublikasının da Fəxri diplomu və Fəxri Fərmanları ilə təltif olunub. Həmin respublikalarda onun haqqında bir-birindən maraqlı çoxlu yazılar yazılıb.\nSöhbət əsnasında Saridan Mursaqulov belə dedi: “ Bizim Alpinist-Turist Klubunun ən böyük arzusu Azərbaycanın üç rəngli bayrağını Qarabağın ən yüksək zirvələrinə taxmaqdır. Bizim bu arzumuz da prezidentimiz İlham Əliyevin apardığı uzaqgörən və məqsədyönlü siyasət, millətimizin birliyi nəticəsində tezliklə reallaşacaq və torpaqlarımız ən qısa vaxtda erməni gavurlarından təmizlənəcək. Həmin gün heç də uzaqda deyil”.\nSaridan müəllim. Bizim də istəyimiz budur ki, Ulu Tanrı sizin bu arzunuzu tezliklə reallaşdırsın. Çünki haqq bizim tərəfdədir. Həm də bizim çox qüdrətli ordumuz və döyüşkən xalqımız var. Bu gün yaşından asılı olmayaraq hamı torpaqlarımızın azadlığı uğrunda döyüşə getməyə, Qarabağı azad etməyə hazırdır. Belə inamı olan xalqın və ordunun qarşısını heç kim ala bilməz.\n..send- /..Saridan Mursaqulov /..Alpinist-Turist Klubu /..Ağalar İDRİSOĞLU /..Qarabağ /..İlham Əliyev /..Fəxri Fərmanlar /..Türkiyə /..Gürcustan /..Rusiya /..Qırğıstan respublikaları /..İran İslam Respublikası /..“Tərəqqi” medalı /..Elbrus /..Kazbek /..Ağrıdağ /..Damavend /..Savalan /..Monblan /..Tatra /..Lenin /..Heydər Əliyev /..Atatürk /..Azərbaycan Bədən Tərbiyəsi və İdman İnstitutu /..Azərbaycan bayrağı


Ermənistanın iqtidaryönlü saytları "ən yenilməz ordu" adı altında hərbçilərini tərifləməyə davam etdiyi zaman Dağlıq Qarabağda cəbhə xəttində və Ermənistanda hərbçilər həmkarları tərəfindən döyülür və öldürülür.\nAzVision.az xəbər verir ki, orduda törədilən bir çox cinayətlər gizlədilir.\n"Helsinki" vətəndaş assambleyasının Vanadzor ofisinin məlumatına görə, bu il yanvarın 16-da Ermənistanın "N" saylı hərbi hissəsində müqavilə ilə qulluq edən çavuş Araik Sarkisyan hərbçi yoldaşı tərəfindən güllələnib. Ermənistan İstintaq Komitəsinin məlumatına görə, hadisə silahla davranış qaydalarının pozulması nəticəsində baş verib. Lakin bu günə kimi hadisənin təfərrüatları və hərbçi yoldaşını gülləyən hərbçinin adı açıqlanmayıb. Qeyd edək ki, qarın nahiyəsindən güllə yarası alan çavuş Araik Sarkisyan xəstəxanaya aparılarkən yolda dünyasını dəyişib.\n"Dünya Dialoqu" ictimai təşkilatının eksperti Ruben Martirosyan bəyan edir ki, qətlləri Dumikyan törətməyib və cinayət işi ilə bağlı araşdırma düzgün aparılmır.\nAncaq onların ifadələri iki versiyaya görə, reallıqdan uzaqdır. Birincisi Qriqor və Akop arasında keçmişdən münaqişə olub. İkinci isə Akop döyüş mövqeyinə getməmişdən əvvəl postun komandiri olan kapitan Roman Akopyanı döyüb. Nəticədə bir ay müddətinə həbs edilib. Ehtimal ki, atışmaya onlar arasındakı mübahisə səbəb olub. Bütün hallarda Ermənistan ordusunda bu cür hadislərə yüzlərlələdir. Lakin istitaq idarəsi cəmiyyətə ordu haqqında mənfi məlumatların ötürülməməsi üçün əlindən gələni edir.\nDünyada Baxılıb: 1330 Tarix: 07 sentyabr 2017


Beynəlxalq şirkət Ələt Azad İqtisadi Zonasının baş planını hazırlayıb\n26 Fev 2020 02:11\nİqtisadiyyat 12 Fev 2020 18:54:47 41 0\nBeynəlxalq şirkət Ələt Azad İqtisadi Zonasının baş planını hazırlayıb\nBu xəbəri də oxu: Bakıda 7 marşrut xəttinin yolunu dəyişdirəcək\nBu gün Dövlət Gömrük Komitəsində Ələt Azad İqtisadi Zonasının müvəqqəti idarəetmə qurumunun əməkdaşları ilə görüş keçirilib.\nMəlumata görə, görüşdə Dövlət Gömrük Komitəsi (DGK) sədrinin müavini Cavad Qasımov, Komitənin aidiyyəti strukturlarının rəhbərləri, Dövlət Şəhərsalma və Arxitektura Komitəsinin, Ələt Azad İqtisadi Zonasının müvəqqəti idarəetmə qurumunun və "Garland İnternational" məsləhətçi şirkətinin nümayəndələri iştirak edib.\nGörüşün keçirilməsində əsas məqsəd Ələt Azad İqtisadi Zonasının yeniləşdirilmiş baş plan konsepsiyasının layihəsinin təqdimatı ilə tanışlıq olub.\nDGK sədrinin müavini Cavad Qasımov Ələt Azad İqtisadi Zonasının yaradılmasının Azərbaycan, eləcə də region üçün əhəmiyyətindən bəhs edib, ölkəmizin tranzit və logistika imkanlarının artırılmasında mühüm rol oynayacaq bu layihənin baş plan konsepsiyası ilə bağlı Komitənin müvafiq rəyi olduğunu qonaqların diqqətinə çatdırıb.\nBildirilib ki, sadələşdirilmiş qaydada gömrük nəzarətinin təşkili, yüklərin qısa müddət ərzində rəsmiləşdirilməsi və gömrüklə bağlı digər məsələlərə bu günki görüşdə daha da aydınlıq gətiriləcək. Komitə sədrinin müavini gələcəkdə işlərin daha səmərəli təşkil edilməsi məqsədilə birgə işçi qrupunun yaradılmasını da təklif edib.\nQeyd edək ki, daha sonra "Garland İnternational" məsləhətçi şirkətinin eksperti Kevin Rudelen Ələt Azad İqtisadi Zonasının baş plan konsepsiyasının layihəsinin təqdimatı ilə çıxış edib. Təqdimat zamanı bildirib ki, bundan əvvəl keçirilən görüşlər zamanı Dövlət Gömrük Komitəsinin səsləndirdiyi təkliflər hazırki təqdimatda öz əksini tapıb və Komitə rəsmilərinin rəyləri onlar üçün böyük əhəmiyyət kəsb edir.\nTəqdimat başa çatdıqdan sonra digər məsələlərlə bağlı fikir mübadiləsi aparılıb, rəy və təkliflər dinlənilib, tərəfləri maraqlandıran suallar cavablandırılıb.\n12 Fev 18:54 0\nDünya Türkiyə yenə silkələndi\nTürkiyənin Elazığ vilayətində növbəti zəlzələ baş verib.\n12 Fev 18:49 0\nDigərləri Mənzildən 56 yaşlı kişi meyiti tapıldı\nAbşeron rayonunda mənzildən kişi meyiti tapılıb.\n12 Fev 18:44 0\nDünya İranın şimalında güclü zəlzələ oldu\n"İranın şimalında yerləşən Gilan vilayətinin Şəft rayonunda 4,5 b\n12 Fev 18:42 0\nİqtisadiyyat Dünyada almaza tələbat azalıb\nBu ilin yanvar ayındalı irihəcmli satışlardan sonra dünyada almaza tələb\n12 Fev 18:40 0\nSosial Sabiq icra başçısının oğluna yeni ittiham irəli sürülüb - VİDEO\nFevralın 1-də saat 12 radələrində paytaxtın Yasamal rayonu, Ə.Ələkbəro\n12 Fev 18:39 0\nDigərləri Görün bizə toyuq əti adı altında nə satırlar...\nAzərbaycan Qida Təhlükəsizliyi Agentliyi (AQTA) qanunsuz fəaliyyət göstə\n12 Fev 18:37 0\nDigərləri KOBİA Almaniyanın "BVMW" assosiasiyası ilə birgə fəaliyyətə dair sənəd imzalayacaq\nYaxın müddətdə Kiçik və Orta Biznesin İnkişafı Agentliyi (KOBİA) və A\n12 Fev 18:31 0\nSiyasət DİN xarici ölkə vətəndaşlarına müraciət etdi - FOTO\nƏcnəbi və ya vətəndaşlığı olmayan şəxslərin ölkəmizə gəldiyi, ya\n12 Fev 18:30 0\nSiyasət Gürcüstanda sabiq azərbaycanlı icra başçısı bəraət alıb\nGürcüstanın Marneuli rayonunun sabiq icra başçısı Temur Abazov bəraət a\n12 Fev 18:29 0\nDigərləri İtkin düşən qadın tapıldı\nQusar rayonu Əcəxur kənd sakini 55 yaşlı Atakişiyeva Solmaz Əzim qızı f\n12 Fev 18:26 0\nSiyasət Heydər məscidində Qarabağ qazisinin yas mərasimi keçiriləcək\nBakıda Qarabağ qazisi Qoşqar Hacıyevin üç mərasimi keçiriləcək.\n12 Fev 18:25 0\nSosial İcra nümayəndəsi: "İşdən azad olunmağım üçün ərizə yazmışam"\nBunu "Report"un Şimal bürosuna Xaçmaz Rayon İcra Hakimiyyəti başçısını\n12 Fev 18:24 0\nDigərləri Siqaretləri gizli şəkildə ölkəyə keçirmək istəyi baş tutmadı\n12 Fev 18:19 0\nDigərləri Fərid Novruzinin 180 günlük dünya səyahəti Kolumbiyadan başlanıb FOTO\n30 yanvar tarixində azərbaycanlı iş adamı və səyyah Fərid Novruzi 180 g�\n12 Fev 18:14 0\nDigərləri Xudatda silsilə oğurluqlar olur, sakinlər narazıdır\nXaçmaz rayonu, Xudat şəhər sakinləri son günlər yaşadıqları ərazidə\nNaxçıvan iqtisadiyyatı 1% böyüyüb 40 2020-02-25 16:55:53\n“BakuBus” sığortaçı seçib 42 2020-02-25 16:42:51


ONLAYN TAMAŞALAR TƏQDİM OLUNUR | CBC.AZ\nJun 04 2020 15:23\nAkademik Milli Dram Teatrı onlayn tamaşalar təqdim edir. Əsas prinsiplərdən biri odur ki, təkcə cari repertuara aid olan tamaşalar yox, həm də illərdir izlənilən səhnə əsərləri təqdim olunsun. İyun ayı üçün repertuar artıq təsdiqlənib. Beləliklə, onlayn platformalarda tamaşaların virtual nümayişi davam etdiriləcək.\nAzərbaycan Dövlət Akademik Musiqili Teatrı da karantin rejiminin tələblərinə uyğun olaraq fəaliyyətini onlayn təşkil edib. Tamaşaçılara sosial şəbəkələr vasitəsilə həftədə 3 dəfə canlı tamaşalar nümayiş etdirilir. Aktyorlar yeni tamaşaların məşqini də onlayn formada keçirirlər. Repertuar tamaşaçıların istəyi nəzərə alınaraq hazırlanır.\nTamaşaların daha geniş auditoriyaya çatdırılması üçün əsərlərin həm də rus və ingilis dillərində nümayiş etdirilməsi qərara alınıb. Evdə qalmaqla özlərinin mədəni istirahətini təmin etmək istəyənlərin onlayn platformalara müraciəti kifayətdir.


Bəşəriyyəti məhvdən xilas edə biləcək “MAĞARA ŞƏHƏRİ”: çıxış yolu ancaq budur… - VİDEO - 7Times.Az – Son Xəbərlər, Dünya Xəbərləri və Multimedia\nBəşəriyyəti məhvdən xilas edə biləcək “MAĞARA ŞƏHƏRİ”: çıxış yolu ancaq budur… – VİDEO\n12 Noyabr 2021, 15:18\n“Dezeen Redesign the World”un finalçısı Dennis Kristian Şmidt bəşəriyyətin özünü iqlim dəyişikliyindən qoruya biləcəyi yeraltı şəhər tikməyi təklif edib.\nBu barədə “Dezeen” nəşri məlumat yayıb.\n7times.Az Publika.az-a istinadən bildirir ki, Şmidt sözügedən təşəbbüsü “Mağara Şəhəri” (“Cave City”) adlandırıb. Bu, gölün ətrafında, yerin bir neçə on metr dərinliyində yerləşən böyük yaşayış massivləri kompleksidir. Binaların memarlığı Kolizeyə bənzəyəcək. Tavanların havalandırma sistemi ilə təchiz edilməsi planlaşdırılır. Beləliklə, insanlar məhsul yetişdirə biləcəklər. Vətəndaşlar rayonlarda metro ilə səyahət edəcəklər.\nLayihə müəllifinin fikrincə, iqlim problemləri, o cümlədən təbii fəlakətlər insanları yaşamaq üçün yeni yerlər axtarmağa məcbur edə bilər:\n“İqlim dəyişikliyi və bunun nəticəsində təbii fəlakətlərin sayının artması bizi həyat üçün alternativ məkanlar axtarmağa məcbur edəcək. Şəhərləri tufanlardan, tornadolardan və temperaturun yüksəlməsindən qorumaq lazımdır”, – deyə Şmidt izah edib.\n2021-ci ilin sentyabrında danimarkalı memar və BIG qurucusu Byarke İnqels, sahibkar Mark Lore ilə birlikdə ABŞ səhrasının ortasında “Telos” adlı yeni şəhər tikmək qərarına gəlib. Beş milyon insan 150 min akr (60,7 min hektardan çox) ərazidə yaşaya biləcək.\n29, Noyabr - 10:25349\n29, Noyabr - 13:10245\n29, Noyabr - 10:15187\n29, Noyabr - 08:20175\n27, Noyabr - 12:39851


Bakıda yol polis maşını qəfil sürücünün qarşısına çıxdı\n28 dek 2018, 19:42\nBakıda yol polisi ilə sürücü arasında insident baş verib.\nBu barədə sosial şəbəkələrdə video görüntü yayılıb. Videodan da göründüyü kimi, Dairəvi yolda yol polisi sayrışan işıqları yandıraraq, qarşıdan gələn avtomobilin qarşısına çıxıb.\nVideonu çəkən sürücü bildirib ki, yüksək sürətlə gələrkən DYP maşını qəfil onun qarşısına çıxıb. O, maşını saxlaya bilib və qəzadan xilas olub. Sonradan sürücü həmin yol polisinə irad bildirib.\nPolis də öz növbəsində vurğulayıb ki, tədbirə tələsir və bunun üçün də. Vəzifəsinə uyğun olaraq, sayrışan işıqlardan istifadə edib.\nBəs bu zaman yol qəzası baş versəydi, günahkar kim olacaqdı?\nBu və digər qaranlıq məqamlara cavab tapmaq üçün Bakı Şəhər Baş Polis İdarəsinin Dövlət Yol Polisi İdarəsilə əlaqə saxladıq. Qurumun İctimai əlaqələr bölməsinin rəisi Vaqif Əsədov açıqlamasında bildirdi ki, əgər hərəkət üstünlüyünə malik olan bütün nəqliyyat vasitələri sayrışan işıqları yandırırsa, bu zaman vətəndaşlar mütləq onlara yol verməlidirlər.\n“Başa düşürəm, vətəndaşların narazını və iradını. Təbii ki, biz vəzifəmizi yerinə yetiririk. Gürcüstanda hərəkət üstünlüyünə malik olan bütün nəqliyyat vasitələri sayrışan işıqlarla hərəkət edirlər. Demək olar ki, bütün gün ərzində sayrışan işıqlarla hərəkət edirlər.\nBu gün polisin istifadə etdiyi patrul avtomobillərdə sayrışan işıqların yanması və ya səs siqnallarından istifadə edilməsi digər sürücüləri qıcıqlandırmamalıdır.\nMaksimum dərəcədə çalışmalıyıq ki, digər yol hərəkəti istifadəçilərinə narahatçılıq yaratmayaq. Lakin xidməti zərurətlə əlaqəli tələb edilən məsələdir.\nBurada Yol hərəkəti Haqqında Qanunun tələblərinə zidd heç bir amil yoxdur. Düşünürəm ki, bu polisin fəaliyyətinə qısqanclıq kimi yanaşan və intizamsızlığa meyilli şəxslərdir”, - deyə qurum rəsmisi bildirib.\nVaqif Əsədov deyir ki, əgər yol qəzası baş verərsə, bu zaman hadisə araşdırılır və hüquqi qiymət verilir:\n“Qanunda deyilir ki, hərəkət üstünlüyünə malik olan nəqliyyat vasitəsi və onun sürücüsü zərurət yarandıqda Yol Hərəkəti haqqında Qanunun tələblərini poza bilər.\nBu zaman sayrışan işıqlardan, səsgücləndiricidən, yaxud da radioqəbuledicidən istifadə etməlidir. Hətta lazım gəldikdə dayanmalıdır ki, operativ nəqliyyat vasitəsi hərəkət etsin.\nƏgər qəza baş verirsə, vətəndaşa deyirlər ki, qarşındakı avtomobilin sayrışan işıqları yanırdı axı. Bəs onu görmürdüz?\nSon zamanlar hərəkət üstünlüyünə malik olan bütün nəqliyyat vasitələrinə yol verən sürücülərin sayı artıb. Bu sevindirici bir haldır. Bu həm də aparılan təbliğat və təşviqat işlərinin nəticəsidir”.


"Qış fasiləsində Esyenlə danışdıq və bildirdik ki, onun köməyinə ehtiyacımız var" - Stadium.az\n"Qış fasiləsində Esyenlə danışdıq və bildirdik ki, onun köməyinə ehtiyacımız var"\n03.02.2020 | 1899 dəfə oxunub\n“Maraqlı oyunun şahidi olduq. Fasilədən sonra ilk oyun çətin olur. Çalışdıq ki, müdafiədə az səhv edək. Rəqibin təcrübəli futbolçuları öz fərdi bacarıqlarından yaxşı istifadə etdi. İlk hissədə 2-3 qol imkanımız da oldu. Rəqib təzyiqi artıranda səhvlər də başladı".\nStadium.Az xəbər verir ki, bu sözləri “Səbail”in baş məşqçisi Aftandil Hacıyev Azərbaycan Premyer Liqasının 15-ci turunda “Qarabağ”a uduzduqları oyundan (0:1) sonra mətbuat konfransında deyib.\nO, komandanın ulduz futbolçusu Maykl Essyenin inamlı oyunu ilə bağlı bildirib: "Essyenin ustalığına söz ola bilməz. Sizinlə razıyam. Əvvəl az oynamasına səbəb onun tədbirlərdə olması idi. Bəzən 5, bəzən 3 günlük olmurdu. Qış fasiləsində onunla danışdıq və bildirdik ki, onun köməyinə ehtiyacımız var. Belə oyunlarda onun təcrübəsindən faydalanmaq istəyirik.\nRəqiblərə fərq qoymayacağıq. Bu gün "Qarabağ"ın əsəbləri ilə oynamağı bacardıq. Qol da vura bilərdik. Hər oyuna maksimum hazırlaşırıq. Heyətimiz kasad olsa da, gənc futbolçular da özlərini yaxşı tərəfdən göstərə bilər. Bu mövsüm iddiamız ciddi olmasa da, gənc futbolçuları qazana bilərik”.\nA.Hacıyev yeni transfer Peyman Keşavarzın oyunu ilə bağlı da danışıb: "Müdafiə mövqeyində problemimiz var idi. Erikonun xroniki zədəsi mövcuddur. "Zirə" ilə son kubok matçında ağır oyun keçirib. 120 dəqiqə meydanda olub. Keşavarz il yarım idi ki, futbol oynamırdı. Baxışa çağırdıq. Onun bəzi keyfiyyətləri bizi qane edir. Getdikcə daha yaxşı olacaq".